pythainlp/thai-wiki-dataset-v4 huggingface dataset:
คาวากิตะ

คาวากิตะ  เป็นเมืองที่ตั้งอยู่ในอำเภอโนมิ จังหวัดอิชิกาวะ ประเทศญี่ปุ่น ข้อมูลเมื่อ ค.ศ. 2018 (2018)[ [update]] เมืองนี้มีประชากรประมาณ 6,282 คน 1,939 ครัวเรือน มีความหนาแน่นของประชากร 430 คนต่อตารางกิโลเมตร มีพื้นที่ทั้งหมด 
ภูมิศาสตร์.
คาวากิตะตั้งอยู่ริมฝั่งทางเหนือของแม่น้ำเทโดริ คั่นกลางระหว่างนครฮากูซังทางทิศเหนือและนครโนมิทางทิศใต้ พื้นที่ของคาวากิตะเป็นพื้นที่ราบ ทำให้มีน้ำท่วมขัง
เมืองนี้มีภูมิอากาศแบบอบอุ่นชื้น (Köppen "Cfa") อุณหภูมิเฉลี่ยทั้งปีในคาวากิตะอยู่ที่ 14.2 °C ปริมาณน้ำฝนรายปีเฉลี่ยอยู่ที่ 2,535 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 26.7 °C และต่ำสุดในเดือนมกราคมที่ประมาณ 2.8 °C
ประชากร.
จากข้อมูลสำมะโนประชากรของญี่ปุ่น ประชากรของคาวากิตะได้เพิ่มมากขึ้นในช่วง 40 ปีที่ผ่านมา
ประวัติศาสตร์.
พื้นที่บริเวณคาวากิตะเดิมเป็นส่วนหนึ่งของแคว้นคางะในอดีต และได้กลายเป็นส่วนหนึ่งของแคว้นศักดินาคางะภายใต้รัฐบาลโชกุนโทกูงาวะในสมัยเอโดะ หลังจากการปฏิรูปเมจิ ในช่วงที่มีการจัดตั้งระบบเทศบาลสมัยใหม่ พื้นนี้บริเวณนี้ได้ถูกจัดระเบียบเป็นหมู่บ้าน ได้แก่ นากาจิมะ คูซาบูกะ และซูนางาวะ เมื่อวันที่ 1 เมษายน 1889 โดยขึ้นกับอำเภอโนมิ ทั้งสามหมู่บ้านนี้ได้ยุบรวมกันเพื่อก่อตั้งหมู่บ้านคาวากิตะเมื่อวันที่ 5 สิงหาคม 1907 และได้รับการยกฐานะเป็นเมืองคาวากิตะเมื่อวันที่ 1 เมษายน 1980
เศรษฐกิจ.
เกษตรกรรมและการผลิตชิ้นส่วนอิเล็กทรอนิกส์มีความสำคัญต่อเศรษฐกิจในท้องถิ่น
การศึกษา.
คาวากิตะมีโรงเรียนที่สังกัดเทศบาลเมือง ได้แก่ โรงเรียนประถม 3 แห่ง และโรงเรียนมัธยมต้น 1 แห่ง และไม่มีโรงเรียนมัธยมปลาย
การขนส่ง.
รถไฟ.
เมืองนี้ไม่มีรถไฟโดยสารให้บริการ
ศาสนาเพิน

ศาสนาเพิน (ทิเบต: བོན, ไวลี: "bön", พินอินทิเบต: "pön", อักษรสากล : [pʰø̃̀]) หรือ เปิ้นเจี้ยว (苯教) เป็นศาสนา,ประเพณีและนิกายที่เก่าแก่ดั้งเดิมที่สุดของชนชาติทิเบตและชนชาติอื่น ๆ ในแถบที่ราบสูงทิเบต เช่น ชางชุง มีถิ่นกำเนิดทางแถบตะวันตกของทิเบต มีผู้นับถือมานานตั้งแต่ก่อนที่พุทธศาสนาจะเข้ามาสู่ทิเบตในช่วงที่จักรวรรดิทิเบตเริ่มเรืองอำนาจ และเริ่มถูกแทนที่ด้วยพุทธศาสนาแบบทิเบต อย่างไรก็ตาม ศาสนาเพินมีความคล้ายคลึงและส่งอิทธิพลสู่ศาสนาพุทธแบบทิเบต แต่ยังคงรักษาความเชื่อและพิธีกรรมทางศาสนายุคบรรพกาลไว้ได้ โดยเพินนั้นเนื่องจากมีมาโบราณจึงทําให้มีอยู่หลักๆ ๔ ประเภทได้แก่
ความสัมพันธ์ระหว่างเพินนี้กับศาสนาพุทธยังคงเป็นที่ถกเถียง กอฟฟรีย์ ซามูเอล (Geoffrey Samuel) นักวิชาการร่วมสมัย อธิบายว่า "ศาสนาเพินคือศาสนาพุทธแบบทิเบตรูปแบบหนึ่ง" เพราะมีความคล้ายคลึงกับนิกายญิงมาอยู่หลายประการ แต่ศาสนาเพินยังเก็บรักษาความเชื่อยุคเก่าที่มีมาก่อนการรับศาสนาพุทธ
อ็อทโท ดยุกแห่งลอลันด์และเอสโตเนีย

เจ้าชายอ็อทโทแห่งเดนมาร์ก ดยุกแห่งลอลันด์และเอสโตเนีย (ราว ค.ศ. 1310 - หลัง ค.ศ. 1346) ทรงเป็นเจ้าชายเดนมาร์ก และทรงสืบตำแหน่งดยุกแห่งลอลันด์กับดยุกแห่งเอสโตเนีย
พระองค์เป็นพระราชโอรสองค์ที่สองในพระเจ้าคริสตอฟเฟอร์ที่ 2 แห่งเดนมาร์กกับยูเฟเมียแห่งพอเมอเรเนีย เมื่อทรงพระเยาว์ เจ้าชายอีริค พระเชษฐาของพระองค์ได้รับการเลือกเป็นยุวพระมหากษัตริย์แห่งเดนมาร์ก เจ้าชายอ็อทโทได้รับการแต่งตั้งเป็นดยุกแห่งลอลันด์และเอสโตเนีย และคาดว่าเกิดจากการขยายดินแดนจากการพิชิตเอสโตเนียของเดนมาร์กในสงครามครูเสดลิโวเนีย
พระราชบิดาและพระเชษฐาของพระองค์ถูกปลดจากราชบัลลังก์ใน ค.ศ. 1326 และได้รับการฟื้นฟูราชบัลลังก์ในอีกสามปีต่อมา โดยมีเงื่อนไขว่าพระราชบิดาของพระองค์ต้องลงพระปรมาภิไธยในกฎบัตรที่ทำให้พระมหากษัตริย์ไม่มีพระราชอำนาจ ในขณะที่ขุนนางเดนมาร์กและเหล่าเคานท์แห่งฮ็อลชไตน์ ปกครองอยู่หลังม่านการเมือง และจำนองดินแดนส่วนใหญ่ของราชอาณาจักร ยุวกษัตริย์อีริค พระเชษฐาของพระองค์สวรรคตก่อนเจ้าชายอ็อทโทและพระราชบิดา ซึ่งพระองค์พยายามต่อสู้เพื่อกำจัดอิทธิพลของเคานท์ฮ็อลชไตน์ออกจากเดนมาร์ก กษัตริย์คริสตอฟเฟอร์เสด็จสวรรคตในค.ศ. 1332 ทำให้เจ้าชายอ็อทโท และเจ้าชายวัลเดมาร์ พระราชอนุชากลายเป็นรัชทายาทผู้มีสิทธิสืบราชบัลลังก์
เหล่าขุนนางเดนมาร์กไม่ตั้งใจที่จะคัดเลือกพระมหากษัตริย์พระองค์ใหม่ ในค.ศ. 1332 เจ้าชายอ็อทโททรงพยายามต่อสู้เพื่อราชบัลลังก์เดนมาร์ก แต่พระองค์พ่ายแพ้ต่อเกอร์ฮาร์ดที่ 3 เคานท์แห่งฮ็อลชไตน์-เรนส์บวร์ค ในการสมรภูมิที่ทาเพ็ด วีบอร์ก, เดนมาร์ก วันที่ 7 ตุลาคม ค.ศ. 1334 พระองค์ถูกจับกุมเป็นนักโทษปราสาทเซเกแบร์ก
การสวรรคตของพระราชบิดาและความล้มเหลวในการแย่งชิงราชบัลลังก์ เดนมาร์กจึงถูกยุบเลิกราชอาณาจักรอย่างเป็นทางการ และในอีกแปดปีถัดมา เดนมาร์กอยู่ภายใต้การปกครองของกองทัพชาวเยอรมันซึ่งเป็นผู้รับจำนองดินแดนหลายคน ในเวลาต่อมา พระอนุชาของพระองค์ได้ทรงยึดดินแดนเดนมาร์กคืนมาจากพวกเคานท์ฮ็อลชไตน์ และครองราชย์เป็น พระเจ้าวัลเดมาร์ที่ 4 แห่งเดนมาร์ก ในค.ศ. 1340 เจ้าชายอ็อทโทจึงได้รับการปล่อยพระองค์ โดยมีเงื่อนไขว่าพระองค์ต้องทรงยอมสละการอ้างสิทธิในราชบัลลังก์ เจ้าชายอ็อทโทจึงเสด็จไปยังเยอรมนีและทรงเข้าร่วมคณะอัศวินท็อยโท ในค.ศ. 1346 คณะภาคีได้ซื้อดัชชีของพระองค์ในปีเดียวกัน และไม่มีการบันทึกถึงพระองค์อีกเลยในประวัติศาสตร์
รอยเลื่อนโนจิมะ

รอยเลื่อนโนจิมะ (; โรมาจิ: "Nojima Dansō") เป็นรอยเลื่อนที่ทำให้เกิดแผ่นดินไหวครั้งใหญ่ฮันชิง ค.ศ. 1995 (แผ่นดินไหวโคเบะ) แนวรอยเลื่อนวางตัวพาดผ่านเกาะอาวาจิ ประเทศญี่ปุ่น รอยเลื่อนโนจิมะเป็นส่วนหนึ่งของเส้นธรณีสัณฐานญี่ปุ่นมีความยาวครึ่งหนึ่งของเกาะฮนชู รอยเลื่อนโนจิมะและเศษซากความเสียหายที่เกิดจากแผ่นดินไหวครั้งใหญ่ฮันชินบางส่วนได้เก็บรักษาไว้ภายในพิพิธภัณฑ์อนุสรณ์สถานโฮกูดันชินไซ 
รอยเลื่อนทอดยาวเป็นระยะ 10 กม. จากทางตะวันตกเฉียงเหนือของเกาะอาวาจิไปจนถึงพื้นที่โทชิมะในจังหวัดเฮียวโงะ รอยเลื่อนโนจิมะจัดอยู่ในกลุ่มรอยเลื่อนมีพลังจากแผนที่ทางธรณีวิทยาของประเทศญี่ปุ่นในปี ค.ศ. 1975 
แผ่นดินไหว.
[[แผ่นดินไหวครั้งใหญ่ฮันชิง ค.ศ. 1995|แผ่นดินไหวครั้งใหญ่ฮันชิง]]เกิดขึ้นเมื่อเวลา 05:46 น. ของวันที่ 17 มกราคม ค.ศ. 1995 เกิดจากการเคลื่อนตัวของกลุ่มรอยเลื่อนภูเขารกโก-อาวาจิ ซึ่งมีรอยเลื่อนโนจิมะเป็นรอยเลื่อนที่อยู่ใกล้ศูนย์กลางแผ่นดินไหวมากที่สุด ผลของแผ่นดินไหวทำให้ด้านตะวันออกเฉียงใต้ของรอยเลื่อนเคลื่อนตัวประมาณ 1 ถึง 2 เมตร และมีการยกตัวประมาณ 0.5 ถึง 1.2 เมตร เกิดเป็นรอยเลื่อนย้อนกลับสามารถมองเห็นการยกตัวดังกล่าวได้บนพื้นโลกชัดเจน 
ในเขตโคกูระ เมืองโฮกูดัน (ปัจจุบันคือเมืองอาวาจิ) เป็นที่ตั้งของพิพิธภัณฑ์อนุสรณ์สถานโฮคูดันชินไซซึ่งเป็นจุดที่รอยเลื่อนมีความชัดเจนที่สุด ที่ตั้งพิพิธภัณฑ์ถูกจัดตั้งขึ้นในสวนสาธารณะและในวันที่ 31 กรกฎาคม ค.ศ. 1998 ถูกกำหนดให้เป็นอนุสรณ์สถานทางธรรมชาติ เมื่อวันที่ 22 สิงหาคม ค.ศ. 2011 มีผู้เข้าชมสูงถึง 8 ล้านคนทำให้เป็นแหล่งท่องเที่ยวยอดนิยมที่สุดของ[[เกาะอาวาจิ]]
อนุสรณ์สถานที่เรียกว่ากำแพงแห่งโคเบะ (神戸の壁) เป็นกําแพงคอนกรีตสูง 7.3 เมตร กว้าง 13.5 เมตร หนา 23 เซนติเมตร ถูกสร้างเมื่อ ค.ศ. 1927 ซึ่งมั่นคงยืนหยัดทนทานต่อเหตุการณ์เพลิงไหม้ครั้งใหญ่สองครั้งได้แก่ การโจมตีทางอากาศที่โคเบะในปี 1945 และ[[แผ่นดินไหวครั้งใหญ่ฮันชิง ค.ศ. 1995]] กำแพงถูกย้ายไปยังเกาะอาวาจิเมื่อ ค.ศ. 2009 
ผลจากการขุดสำรวจรอยเลื่อนพบร่องรอยการกระจัด 20 เมตรในช่วง 20,000 ปีที่ผ่านมา การขุดสำรวจในพื้นที่นาชิโมโตะพบว่ามีกิจกรรมทางธรณีวิทยาเมื่อประมาณ 1,100 ถึง 2,400 ปีก่อน นอกเสียจากนั้นมีทฤษฎีที่ว่ารอยแตกดังกล่าวเป็นซากของแผ่นดินไหวเมื่อ ค.ศ. 1596
อุทยานธรณี.
ในการประชุม[[สหภาพวิทยาศาสตร์ธรณีวิทยานานาชาติ]] (IUGS) ในวันที่ 25 - 28 ตุลาคม 2022 ที่[[ประเทศสเปน]] รอยเลื่อนโนจิมะถูกรับเลือกให้เป็นหนึ่งในหนึ่งร้อยแห่งอุทยานธรณีสำคัญของโลกร่วมกับ[[อุทยานเก็นบุโด]] มีเหตุผลในการคัดเลือกรอยเลื่อนโนจิมะหลายประการเช่น การการเคลื่อนที่ของเปลือกโลก และธรณีสัณฐานวิทยา
ไถชาน

ไถชาน หรือ ถ่อยซ้าน  เป็นนครระดับอำเภอที่ตั้งอยู่ทางตะวันตกเฉียงใต้ของมณฑลกวางตุ้ง ประเทศจีน อยู่ภายใต้การปกครองของนครระดับจังหวัดเจียงเหมิน ในการสำรวจสำมะโนประชากรปี 2020 ไถชานมีผู้อยู่อาศัย 907,354 คน (941,095 คน ในปี 2010) โดยอาศัยอยู่ในเขตเมือง 433,266 คน ไถชานเรียกตัวเองว่าเป็น "บ้านหลังแรกของชาวจีนโพ้นทะเล" โดยเฉพาะชาวอเมริกันเชื้อสายจีนประมาณครึ่งล้านคนมีเชื้อสายมาจากไถชาน
ซุบ

ซุบ เป็นคำนามในภาษาไทยถิ่นอีสาน หมายถึง ชื่ออาหารอีสานชนิดหนึ่งจำพวกยำ เรียกชื่อตามสิ่งของที่นำมาประกอบเป็นหลัก เช่น ซุบหน่อไม้ ซุบเห็ด ซุบมะเขือ ซุบบักมี่ (ขนุนอ่อน) ซุบเห็ดกระด้าง (เห็ดขอนไม้ตากแห้ง นำมาต้มให้อ่อนนุ่ม) การทำซุบจะไม่นิยมให้มีรสเผ็ดมากนัก
สันนิษฐานว่า คำว่า "ซุบ" มาจากคำว่า "ชุบ" หมายถึง จุ่มหรือจิ้ม คือการนำผักมาจิ้มแจ่ว โดยแจ่วมีส่วนผสมเป็นปลาร้าและพริก ผักที่นิยมนำมาทำซุบ เช่น หน่อไม้สดต้มขูดฝอย ขนุนอ่อน มะเขือต้ม ผักเม็ก ผักติ้ว หากเป็นซุบหน่อไม้ จะใช้หน่อไม้ขูดเส้นต้มในน้ำคั้นใบย่านาง
ส่วนผสมอื่นในการทำซุบ ได้แก่ น้ำปลาร้า เนื้อปลาต้มโขลก ข้าวคั่วโขลก งาคั่ว คลุกเคล้าผสมกัน ไม่นิยมใส่พืชที่ให้รสเปรี้ยวจัด เช่น มะนาว มะขาม ใส่หอมแดงซอย พริกป่น (บ้างใส่พริกสด) โรยด้วยต้นหอมซอยหยาบ ๆ ใบสัง และใบผักชีฝรั่ง และสะระแหน่เด็ดเป็นใบ ๆ มักรับประทานโดยนำข้าวเหนียวลงไปจิ้มหรือชุบแล้วทานพร้อมกัน
เที่ยวบินมหาสนุก

เที่ยวบินมหาสนุก (; โรมาจิ: "Happī Furaito"; #เปลี่ยนทาง) เป็นภาพยนตร์ญี่ปุ่นคอมเมดี้ในปี ค.ศ. 2008 กำกับโดย ชิโนบุ ยางูจิ นำแสดงโดย เซอิจิ ทานาเบะ และ ฮารูกะ อายาเซะ ภาพยนตร์เรื่องนี้ได้รับการสนับสนุนจากออล นิปปอน แอร์เวย์ตลอดการถ่ายทำ เครื่องบินลำที่ใช้ถ่ายทำก็เป็นเครื่องบินที่ถูกใช้จริง ๆ ของออล นิปปอน ดนตรีหลักของ"เที่ยวบินมหาสนุก" คือ"คัมฟลายวิทมี" โดย แฟรงก์ ซินาตรา ซึ่งเพลงของเขาถูกนำมาใช้เป็นดนตรีหลักในภาพยนตร์ญี่ปุ่นเป็นเพลงแรก
เรื่องย่อ.
คาซูฮิโระ ซูซูกิ (เซอิจิ ทานาเบะ) ผู้ช่วยนักบินที่พยายามจะผ่านการฝึกเพื่อให้ได้เป็นนักบินอย่างเต็มตัว และ เอ็ตสึโกะ ไซโต (ฮารูกะ อายาเซะ) พนักงานต้อนรับบนเครื่องบินที่จะได้ออกเดินทางในเที่ยวบินระหว่างประเทศเป็นครั้งแรกบนออล นิปปอน แอร์เวย์ 740-400 เที่ยวบินที่ 1980 จากสนามบินฮาเนดะสู่ท่าอากาศยานนานาชาติโฮโนลูลู ซูซูกิกังวลใจอย่างมากที่มีกัปตัน โนริโยชิ ฮาราดะ (ซาบูโระ โทกิโตะ) เป็นผู้วัดผลของเขา เช่นเดียวกับไซโตที่อยู่ภายใต้การกำกับของหัวหน้าลูกเรือ เรโกะ ยามาซากิ (ชิโนบุ เทราจิมะ) เครื่องบิน 747 ได้รับรายงานว่ามีปัญหาที่ท่อปิโตต์ แต่โนริโยชิตัดสินใจที่จะเลื่อนการซ่อมแซมเพื่อหลีกเลี่ยงการออกบินล่าช้า หลังจากการร่อนเครื่องบินขึ้นทันที สัญญาณเตือนโนริโยชิให้เปลี่ยนไปใช้ท่อปิโตต์สำรองเป็นท่อหลัก ซูซูกิแจ้งพนักงานภาคพื้นดินว่าเครื่องบินชนนกและไม่หน้าจอไม่แสดงความเร็วของเครื่องบิน ทั้งซูซูกิและโนริโยชิต้องนำเครื่องบินลงจอดฉุกเฉินที่สนามบินฮาเนดะอีกครั้ง ในขณะที่ไซโตและลูกเรือคนอื่น ๆ ต้องเผชิญหน้ากับผู้โดยสารที่มีนิสัยที่หลากหลายและอารมณ์ที่แตกต่างกันไป
เทล-เทล หมาเจี้ยง

เทล-เทล หมาเจี้ยง  เป็นวิดีโอเกมไพ่นกกระจอกระบบเซกา เมกาไดรฟ์ ที่วางจำหน่ายเฉพาะประเทศญี่ปุ่นใน ค.ศ. 1990 ทั้งนี้ ซีรีส์"เทล-เทล" ที่รวม"เทล-เทล สเตเดียม" ไว้ด้วย เป็นหนึ่งในไม่กี่เกมที่ใช้เมกะโมเด็ม ซึ่งช่วยให้เล่นเกมสองคนผ่านเซกาเน็ตเวิร์กซิสเตม ผู้เล่นสูงสุดสามคนสามารถเล่นเป็นผู้เล่น "โฮสต์" นอกเหนือจากความสามารถในการเล่นกับฝ่ายตรงข้ามที่เป็นคอมพิวเตอร์
ทะเลสาบกานดอจี้

ทะเลสาบกานดอจี้ ([kàɰ̃.dɔ̀.d͡ʑí]; หมายถึง "ทะเลสาบหลวงใหญ่" หรือเดิม ทะเลสาบหลวง) เป็นหนึ่งในสองทะเลสาบหลักของเมืองย่างกุ้ง ประเทศพม่า ตั้งอยู่ทางทิศตะวันออกของเจดีย์ชเวดากอง เป็นทะเลสาบเทียม น้ำจากทะเลสาบอี้นย่าไหลผ่านท่อหลายท่อมายังทะเลสาบกานดอจี้ โดยสร้างขึ้นเพื่อจัดหาน้ำสะอาดให้กับเมืองในช่วงการปกครองอาณานิคมของอังกฤษ มีเส้นรอบวงประมาณ 5 ไมล์ (8 กม.) และมีความลึก 20 ถึง 45 นิ้ว (50 ถึง 115 ซม.)
ทะเลสาบมีพื้นที่ขนาด ทะเลสาบล้อมรอบด้วยอุทยานธรรมชาติกานดอจี้ และสวนสัตว์ย่างกุ้ง 69.25 เอเคอร์ (28 เฮกตาร์) ซึ่งประกอบด้วยสวนสัตว์ พิพิธภัณฑ์สัตว์น้ำ และสวนสนุก
ทะเลสาบล้อมรอบด้วยถนน นะเมาะ ทางทิศเหนือและทิศตะวันออก ถนนบะฮ่านทางทิศตะวันตก และถนนกานเยะตาทางทิศใต้ ทะเลสาบเคยเป็นที่ตั้งของชมรมพายเรือย่างกุ้ง ซึ่งกลายเป็นโรงแรมกานดอจี้พาเลซซึ่งถูกไฟไหม้ในปี พ.ศ. 2560 เลียบริมฝั่งตะวันออกของทะเลสาบมีอาคารการเวกที่มีชื่อเสียง ซึ่งเป็นเรือจำลองของราชวงศ์พม่าที่สร้างขึ้นด้วยคอนกรีต ในปี พ.ศ. 2515 ปัจจุบันอาคารนี้เป็นภัตตาคารบุฟเฟ่ต์
เมื่อวันที่ 15 เมษายน พ.ศ. 2553 เกิดเหตุระเบิดสามครั้งบนถนนใกล้ทะเลสาบในช่วงบ่ายระหว่างเทศกาลปีใหม่พม่า มีผู้เสียชีวิต 24 ราย บาดเจ็บ 60 ราย
สาธารณรัฐประชาชนดอแนตสก์

สาธารณรัฐประชาชนดอแนตสก์  เป็นหน่วยการเมืองคล้ายรัฐที่ประกาศตนเองเป็นเอกราชในแคว้นดอแนตสก์ ทางตะวันออกของประเทศยูเครน เมืองหลวงและเมืองที่ใหญ่ที่สุดภายในสาธารณรัฐนี้คือดอแนตสก์ เดนิส ปูชีลิน ดำรงตำแหน่งประมุขแห่งสาธารณรัฐประชาชนดอแนตสก์มาตั้งแต่ พ.ศ. 2561
สาธารณรัฐประชาชนดอแนตสก์ประกาศเอกราชจากยูเครนพร้อมกับสาธารณรัฐประชาชนลูฮันสก์หลังการปฏิวัติยูเครนใน พ.ศ. 2557 ความขัดแย้งโดยใช้อาวุธระหว่างยูเครนกับสาธารณรัฐประชาชนดอแนตสก์และสาธารณรัฐประชาชนลูฮันสก์เกิดขึ้นอย่างต่อเนื่องหลังการประกาศเอกราชของหน่วยการเมืองทั้งสอง หน่วยการเมืองทั้งสองได้รับความช่วยเหลือจากด้านมนุษยธรรมจากรัสเซีย ผู้เชี่ยวชาญด้านการทหารจากเนโท ยูเครน และโลกตะวันตกอ้างว่าหน่วยรบของรัสเซียได้ช่วยเหลือโดยมอบรถถังและปืนใหญ่รุ่นใหม่แก่หน่วยการเมืองทั้งสอง รัสเซียปฏิเสธเรื่องนี้ แต่กล่าวว่าอาสาสมัครชาวรัสเซียกำลังช่วยเหลือหน่วยการเมืองทั้งสองอยู่ ในเดือนกุมภาพันธ์ พ.ศ. 2558 สาธารณรัฐประชาชนดอแนตสก์ สาธารณรัฐประชาชนลูฮันสก์ รัสเซีย ยูเครน และองค์การว่าด้วยความมั่นคงและความร่วมมือในยุโรปได้ร่วมลงนามในความตกลงมินสค์ ซึ่งมีวัตถุประสงค์เพื่อยุติความขัดแย้งและผนวกดินแดนที่ฝ่ายกบฏยึดครองกลับคืนสู่ยูเครนโดยแลกกับการเพิ่มอำนาจปกครองตนเองของพื้นที่ แต่ความตกลงนี้ไม่เคยได้รับการนำไปปฏิบัติอย่างสมบูรณ์
ยูเครนถือว่าทั้งสาธารณรัฐประชาชนดอแนตสก์และสาธารณรัฐประชาชนลูฮันสก์เป็นองค์การก่อการร้าย แต่การขนานนามเช่นนี้ไม่ได้รับเสียงสนับสนุนจากรัฐบาลหรือหน่วยงานระหว่างประเทศใด ๆ (รวมถึงสหภาพยุโรป สหรัฐ และรัสเซีย) ยูเครนยังถือว่าพื้นที่หน่วยการเมืองทั้งสองเป็นดินแดนของยูเครนที่ถูกยึดครองชั่วคราว (ร่วมกับสาธารณรัฐปกครองตนเองไครเมียและเซวัสโตปอล) อันเป็นผลมาจากการแทรกแซงทางทหารของรัสเซีย สาธารณรัฐประชาชนดอแนตสก์และรัฐบาลยูเครนประมาณการว่ามีประชากรราว 2 ล้านคน (มากกว่าครึ่งหนึ่งของประชากรทั้งหมดของแคว้นดอแนตสก์) อาศัยอยู่ในภูมิภาคที่สาธารณรัฐประชาชนดอแนตสก์ยึดครอง แม้ว่าฝ่ายกบฏจะไม่ได้ปกครองพื้นที่ส่วนใหญ่ของแคว้นดอแนตสก์ โดยควบคุมพื้นที่เพียง 7,853 ตารางกิโลเมตรเท่านั้น แต่พวกเขาก็ครอบครองเมืองใหญ่อย่างดอแนตสก์ (เมืองหลักของแคว้นดอแนตสก์), มากียิวกา และฮอร์ลิวกาเป็นต้น
ในวันที่ 21 กุมภาพันธ์ พ.ศ. 2565 วลาดีมีร์ ปูติน ประธานาธิบดีรัสเซีย ประกาศว่าตนได้รับรองทั้งสาธารณรัฐประชาชนดอแนตสก์และสาธารณรัฐประชาชนลูฮันสก์เป็นรัฐเอกราช ก่อนหน้านี้รัสเซียได้รับรองเอกสารระบุตัวตน ประกาศนียบัตร สูติบัตร ทะเบียนสมรส และป้ายทะเบียนรถยนต์ที่ออกโดยสาธารณรัฐประชาชนดอแนตสก์มาตั้งแต่เดือนกุมภาพันธ์ พ.ศ. 2560
สาธารณรัฐประชาชนลูฮันสก์

สาธารณรัฐประชาชนลูฮันสก์  เป็นหน่วยการเมืองคล้ายรัฐที่ประกาศตนเองเป็นเอกราชและถูกระบุว่าเป็นองค์การก่อการร้ายในประเทศยูเครน ตั้งอยู่ในแคว้นลูฮันสก์ในภูมิภาคดอนบัสซึ่งเป็นดินแดนหนึ่งที่ประชาคมระหว่างประเทศ (ยกเว้นรัสเซีย) รับรองว่าเป็นส่วนหนึ่งของยูเครน ลูฮันสก์ซึ่งเป็นเมืองที่ใหญ่ที่สุดของดินแดนทำหน้าที่เป็นเมืองหลวง ประชากรของสาธารณรัฐมีประมาณ 1.5 ล้านคน รัฐธรรมนูญของสาธารณรัฐประชาชนลูฮันสก์ประกาศว่าหน่วยการเมืองนี้เป็นรัฐที่มีรัฐธรรมนูญเป็นประชาธิปไตย ประมุขแห่งรัฐคนปัจจุบันคือเลโอนิด ปาเซชนิค
สาธารณรัฐประชาชนลูฮันสก์ประกาศเอกราชจากยูเครนพร้อมกับสาธารณรัฐประชาชนดอแนตสก์หลังการปฏิวัติยูเครนใน พ.ศ. 2557 ความขัดแย้งโดยใช้อาวุธกับยูเครนเกิดขึ้นอย่างต่อเนื่องหลังการประกาศเอกราช สาธารณรัฐประชาชนลูฮันสก์และสาธารณรัฐประชาชนดอแนตสก์ได้รับความช่วยเหลือด้านมนุษยธรรมจากรัสเซีย เนโทและยูเครนกล่าวว่ารัสเซียยังให้ความช่วยเหลือทางการทหารแก่กลุ่มกบฏอีกด้วย แต่รัสเซียปฏิเสธเรื่องนี้
กฎหมายของยูเครนนิยามพื้นที่ของสาธารณรัฐประชาชนลูฮันสก์ว่าเป็น "ดินแดนที่ถูกยึดครองชั่วคราว" และรัฐบาลสาธารณรัฐประชาชนลูฮันสก์ถูกบรรยายว่าเป็นหน่วยบริหารดินแดนยึดครองของสหพันธรัฐรัสเซีย ในเดือนกันยายน พ.ศ. 2557 มีการลงนามความตกลงมินสค์โดยตัวแทนจากองค์การว่าด้วยความมั่นคงและความร่วมมือในยุโรป ยูเครน และรัสเซีย (รวมทั้งผู้นำของสาธารณรัฐประชาชนลูฮันสก์และสาธารณรัฐประชาชนดอแนตสก์ โดยไม่มีการรับรองสถานะใด ๆ ของหน่วยการเมืองทั้งสอง) เพื่อยุติความขัดแย้งและผนวกดินแดนที่ฝ่ายกบฏยึดครองกลับคืนสู่ยูเครนโดยแลกกับการเพิ่มอำนาจปกครองตนเองของพื้นที่ แต่ความตกลงนี้ไม่เคยได้รับการนำไปปฏิบัติอย่างสมบูรณ์
สาธารณรัฐประชาชนลูฮันสก์ยังไม่ได้รับการรับรองจากรัฐสมาชิกส่วนใหญ่ของสหประชาชาติ ส่วนรัสเซียได้รับรองเอกสารต่าง ๆ ที่ออกโดยรัฐบาลสาธารณรัฐประชาชนลูฮันสก์ เช่น เอกสารระบุตัวตน ประกาศนียบัตร สูติบัตร ทะเบียนสมรส ป้ายทะเบียนรถยนต์ เป็นต้น มาตั้งแต่เดือนกุมภาพันธ์ พ.ศ. 2560 และในวันที่ 21 กุมภาพันธ์ พ.ศ. 2565 วลาดีมีร์ ปูติน ประธานาธิบดีรัสเซีย ประกาศว่าตนได้รับรองทั้งสาธารณรัฐประชาชนลูฮันสก์และสาธารณรัฐประชาชนดอแนตสก์เป็นรัฐเอกราช
แนคแซท

แนคแซท  (KMUTNB Academic Challenge of Knowledge Satellite) เป็นดาวเทียมขนาดเล็กดวงแรกของประเทศไทยที่สร้างโดยมหาวิทยาลัยเทคโนโลยีพระจอมเกล้าพระนครเหนือ เป็นดาวเทียมรูปแบบต้นแบบเพื่อพัฒนาศักยภาพและประสบการณ์ในการออกแบบและสร้างดาวเทียมจริงให้กับบุคลากรของประเทศ
วัตถุประสงค์.
1.ด้านการศึกษา
2.ด้านการสาธิตเทคโนโลยี
ดาวเทียม.
ดาวเทียมรูปแบบ 1U คิวแซท (1U CubeSat) มีขนาด 10 เซนติเมตร x 10 เซนติเมตร x 11.4 เซนติเมตร และมีน้ำหนัก 1.052 กิโลกรัม และได้ถูกส่งขึ้นไปในอวกาศเมื่อวันที่ 3 ธันวาคม 2561 เวลา 18:34 UTC (ตรงกับวันที่ 4 ธันวาคม 2561 เวลา 01:34 น. ตามเวลาในประเทศไทย) จากฐานส่ง SLC-4E ฐานทัพอากาศ Vandenberg ประเทศสหรัฐอเมริกา ภายใต้ภารกิจ SSO-A ของบริษัท ด้วยจรวดสเปซเอ็กซ์ ฟอลคอน 9 บล็อค 5 และถูกปล่อยออกจากอุปกรณ์ปล่อยดาวเทียมเข้าสู่วงโคจรสัมพันธ์กับดวงอาทิตย์ (Sun Synchronous Orbit) ในระดับความสูง 575 กิโลเมตร เมื่อเวลา 22:49:57 UTC (ตรงกับเวลา 05:49:57 น. ตามเวลาในประเทศไทย)
บลูแอร์

บลูแอร์  เป็นสายการบินต้นทุนต่ำสัญชาติโรมาเนีย โดยมีฐานอยู่ที่บูคาเรสต์ สายการบินมีท่าหลักที่ท่าอากาศยานนานาชาติเฮนรี โคอันดา บลูแอร์เป็นสายการบินที่ใหญ่ที่สุดของโรมาเนียในแง่ของจำนวนผู้โดยสารต่อปี
จุดหมายปลายทาง.
ณ เดือนกุมภาพันธ์ ค.ศ. 2021 บลูแอร์ให้บริการเที่ยวบินไปยังจุดหมายปลายทาง 57 แห่งตามกำหนดการ มีการเช่าเหมาลำตามฤดูกาลเพิ่มเติมที่ดำเนินการในนามของผู้ประกอบการท่องเที่ยว
พันธมิตรทางการบิน.
บลูแอร์มีพันธมิตรทางการบินกับสายการบินดังต่อไปนี้
ทานูกิ

ทานูกิ อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
สโมสรวอลเลย์บอลยากูโซ่ ราชมงคลธัญบุรี

สโมสรวอลเลย์บอลยากูโซ่ ราชมงคลธัญบุรี เป็นสโมสรวอลเลย์บอลในประเทศไทย ตั้งอยู่ทอำเภอธัญบุรี จังหวัดปทุมธานี ปัจจุบันลงแข่งขันในวอลเลย์บอลไทยแลนด์ลีก
โดยสโมสรได้รับสิทธิในการลงแข่งขันในวอลเลย์บอลไทยแลนด์ลีก ต่อจากสโมสรวอลเลย์บอลแอร์ฟอร์ซที่ยุบสโมสรไปก่อนหน้านี้
รายชื่อผู้เล่นชุดปัจจุบัน.
รายชื่อผู้เล่นฤดูกาล 2021-22.
"ข้อมูล ณ เดือนมกราคม พ.ศ. 2565"
โอลิมปิกกรีน

อุทยานโอลิมปิกปักกิ่ง หรือ โอลิมปิกกรีน  เป็นอุทยานโอลิมปิกในย่านเฉาหยาง กรุงปักกิ่ง ประเทศจีน โดยใช้เป็นสถานที่หลักในการจัดโอลิมปิกฤดูร้อน 2008 และโอลิมปิกฤดูหนาว 2022
ยี่สิบห้า ยี่สิบเอ็ด

ยี่สิบห้า ยี่สิบเอ็ด (เกาหลี: ; อาร์อาร์: "Seumuldaseot Seumulhana") เป็นละครโทรทัศน์เกาหลี กำกับโดยช็อง จี-ฮย็อน และนำแสดงโดยคิม แท-รี, นัม จู-ฮย็อก, โบนา (คิม จี-ย็อน) และอี จู-มย็อง ละครเล่าถึงเรื่องราวชีวิตโรแมนติกของห้าตัวละครตั้งแต่ปี 1998 ถึง 2021 ออกอากาศทางช่องทีวีเอ็น และเน็ตฟลิกซ์ ครั้งแรกเมื่อวันที่ 12 กุมภาพันธ์ ถึง 3 เมษายน ค.ศ. 2022 ออกอากาศทุกวันเสาร์และอาทิตย์ เวลา 21:10 น. (ตามเวลาท้องถิ่น)
โดยละครเรื่องนี้ได้รับความนิยมในด้านเชิงพาณิชย์และกลายเป็นหนึ่งในละครที่มีคะแนนรับชมสูงสุดในประวัติศาสตร์เคเบิลทีวีของเกาหลี
เรื่องย่อ.
วิกฤตไอเอ็มเอฟในปี 1998 ได้ส่งผลกระทบต่อโรงเรียนมัธยมปลายหญิงซอนจุง ทำให้ถูกตัดงบประมาณ ชมรมกีฬาฟันดาบที่ไม่มีผลงานจึงต้องถูกยุบไปด้วย มันได้ทำลายความฝันของนา ฮี-โด (คิม แท-รี) นักเรียนชั้น ม. ปลาย และนักกีฬาฟันดาบ ที่มีเป้าหมายชีวิตอันยิ่งใหญ่ และได้มาพบกับแพ็ค อี-จิน (นัม จู-ฮย็อก) ชายหนุ่มที่มีความขยันหมั่นเพียร เนื่องจากครอบครัวก็ได้รับผลกระทบและประสบปัญหาอย่างหนักจากวิกฤตไอเอ็มเอฟ แพ็ค อี-จินจึงต้องแบกรับความรับผิดชอบต่อครอบครัวในฐานะลูกชายคนโต และเดินตามความใฝ่ฝันจนได้กลายมาเป็นผู้ประกาศข่าวในที่สุด
นักกีฬาฟันดาบระดับชั้นมัธยมปลาย ผู้มุ่งมั่นในการเดินตามความฝันนักกีฬาฟันดาบทีมชาติ เธอชื่นชอบและเทิดทูนโก ยู-ริม และย้ายไปเรียนมัธยมปลายที่เดียวเพื่อฝึกฝนร่วมกับเธอโดยเฉพาะ
ลูกชายคนโตของตระกูลแชโบล ที่ได้รับผลกระทบจากวิกฤตไอเอ็มเอฟ เขารับจ้างทำงานเป็นเด็กส่งหนังสือพิมพ์ และทำงานพาร์ทไทม์ในร้านเช่าหนังสือ และเดินตามความใฝ่ฝันเพื่อเป็นผู้ประกาศข่าว
ผู้ชนะเลิศเหรียญทองฟันดาบที่อายุน้อยที่สุดของเกาหลีใต้และคู่แข่งของนา ฮี-โด
อดีตดาราอินเทอร์เน็ต
หัวหน้าชั้นเรียนฌาน ดาร์ก คนปัจจุบัน
แม่ของนา ฮี-โด และผู้ประกาศข่าวหลักเวลา 9 โมง
โค้ชทีมฟันดาบผู้มีเกียรติมากมายในฐานะผู้ชนะเลิศเหรียญทองการฟันดาบ
ลูกสาวของนา ฮี-โด ในปัจจุบัน เธอเป็นนักเต้นบัลเลต์ที่ลาออก และวิ่งกลับบ้านไปหาคุณยายของเธอ ต่อมาได้พบไดอารี่ของแม่ของเธอซึ่งบันทึกเรื่องราวทั้งหมดในช่วงวัยรุ่นของเธอ
เขาเป็นคนหนึ่งที่ยอมรับครอบครัวของแพ็ค อี-จิน ซึ่งไม่มีที่ไปหลังจากการล้มละลาย
น้องชายของแพ็ค อี-จิน
นักเรียนชั้นมัธยมศึกษาปีที่ 1 ชมรมฟันดาบของโรงเรียนมัธยมแทยัง
นักเรียนชั้นมัธยมศึกษาปีที่ 1 ชมรมฟันดาบของโรงเรียนมัธยมแทยัง
นักเรียนชั้นมัธยมศึกษาปีที่ 3 ชมรมฟันดาบของโรงเรียนมัธยมแทยัง
นักเรียนชั้นมัธยมศึกษาปีที่ 3 ชมรมฟันดาบของโรงเรียนมัธยมแทยัง
ยุคมืดของกรีซ

ยุคมืดของกรีซ เป็นช่วงเวลาในประวัติศาสตร์กรีซนับตั้งแต่สิ้นอารยธรรมไมซีนีประมาณ 1100 ปีก่อนคริสตกาลจนถึงเริ่มยุคอาร์เคอิกราว 750 ปีก่อนคริสตกาล
หลักฐานทางโบราณคดีชี้ว่าการล่มสลายปลายยุคสัมฤทธิ์ที่ส่งผลต่อภูมิภาคเมดิเตอร์เรเนียนตะวันออกในวงกว้างเป็นจุดเริ่มต้นของยุคนี้ นครและพระราชวังหลายแห่งของไมซีนีถูกทำลายหรือถูกทิ้งร้าง อารยธรรมฮิตไทต์ในช่วงเวลาเดียวกันประสบกับความวุ่นวายครั้งใหญ่ หลายเมืองตั้งแต่ทรอยถึงกาซาถูกทำลาย ขณะที่จักรวรรดิอียิปต์ระส่ำระสายจนนำไปสู่สมัยกลางที่สาม
มีการตั้งนิคมขนาดเล็กกว่าเดิมหลังการล่มสลาย ซึ่งสะท้อนให้เห็นถึงภาวะอดอยากและการลดลงของประชากรอย่างสำคัญ อักษรลิเนียร์บีที่ชาวไมซีนีใช้เขียนภาษากรีกสูญหายและภายหลังมีการพัฒนาชุดตัวอักษรกรีกเมื่อล่วงเข้ายุคอาร์เคอิก เครื่องปั้นดินเผากรีกหลัง 1100 ปีก่อนคริสตกาลขาดการตกแต่งแบบไมซีนีและกลายเป็นรูปแบบเรขาคณิตที่เรียบง่าย (1000–700 ปีก่อนคริสตกาล)
เดิมเชื่อว่ายุคนี้เป็นยุคที่การติดต่อระหว่างกรีซแผ่นดินใหญ่กับภูมิภาคอื่น ๆ สูญหาย ส่งผลให้ความก้าวหน้าทางวัฒนธรรมเป็นไปอย่างเชื่องช้า แต่อเล็กซ์ โนเดล นักโบราณคดีเสนอว่าโบราณวัตถุที่พบในเลฟกานดีบนเกาะยูบีอาในคริสต์ทศวรรษ 1980 "เผยให้เห็นว่าบางส่วนของกรีซมั่งคั่งกว่าเดิมและมีการติดต่อกับโลกภายนอกมากกว่าที่คิด เห็นได้จากอาคารอนุสรณ์และสุสานที่แสดงความเกี่ยวโยงกับไซปรัส อียิปต์และลิแวนต์ เป็นสัญลักษณ์ถึงชนชั้นสูงและอำนาจเช่นเดียวกับในยุคก่อน" นอกจากนี้มีการพบหลักฐานการตั้งถิ่นฐานใหม่ของชาวกรีกในไซปรัสและอัล-มีนาทางเหนือของซีเรีย
ฮายาชิมะ

ฮายาชิมะ  เป็นเมืองที่ตั้งอยู่ในอำเภอสึกูโบะ จังหวัดโอกายามะ ประเทศญี่ปุ่น
ณ วันที่ 1 มิถุนายน 2020 เมืองนี้มีประชากรประมาณ 12,671 คน มีความหนาแน่นของประชากร 1,700 คนต่อตารางกิโลเมตร และมีพื้นที่ 7.62 ตารางกิโลเมตร เป็นเทศบาลที่มีขนาดพื้นที่เล็กที่สุด และมีประชากรหนาแน่นที่สุดในจังหวัดโอกายามะ
แครบเกม

แครบเกม  เป็นวิดีโอเกมเล่นฟรี ที่พัฒนาและเผยแพร่โดยนักพัฒนาอินดีชาวนอร์เวย์ ดาเนียล ซูมัน หรือที่รู้จักกันทั่วไปในชื่อดานี เกมนี้ได้รับการเปิดตัวสำหรับไมโครซอฟท์ วินโดวส์ ในสตีม และสำหรับแมคโอเอส กับลินุกซ์ ใน Itch.io เมื่อวันที่ 29 ตุลาคม ค.ศ. 2021 ซึ่งเวอร์ชันแมคโอเอส และลินุกซ์ ได้รับการเผยแพร่ในสตีมเมื่อวันที่ 16 พฤศจิกายน โดยอิงจากซีรีส์เน็ตฟลิกซ์เรื่อง"สควิดเกม เล่นลุ้นตาย" ซึ่งผู้เล่นชิงชัยกันเองในมินิเกมที่หลากหลาย เพื่อเป็นคนสุดท้ายที่ยังมีชีวิตอยู่
รูปแบบการเล่น.
"แครบเกม"เป็นเกมปาร์ตีแบบหลายผู้เล่นในมุมมองบุคคลที่หนึ่ง โดยผู้เล่นชิงชัยในมินิเกมต่าง ๆ ที่อิงจากเกมในวัยเด็ก ผู้เล่นต้องหลีกเลี่ยงการตาย และเป็นคนสุดท้ายที่เหลืออยู่เพื่อรับรางวัลเงินสด อย่างไรก็ตาม เกมจะจบลงถ้าไม่มีใครเหลือ โดยผู้เล่นสามารถโจมตีผู้อื่นด้วยไอเทมต่าง ๆ, ชิงชัยในแผนที่และโหมดเกมต่าง ๆ รวมถึงสื่อสารกันผ่านการแชตแบบใกล้ชิด ซึ่งผู้เล่นสามารถสร้างเซิร์ฟเวอร์ที่มีผู้เล่นได้มากถึง 50 คนหรือเข้าร่วมกับผู้เล่นที่มีอยู่ แม้ว่าในตอนแรกเกมจะนำเสนอมินิเกมที่ได้รับแรงบันดาลใจจากละครเรื่อง"สควิดเกม เล่นลุ้นตาย" เป็นหลัก แต่ชุดของการอัปเดตเนื้อหาได้ขยายเกมให้มีโหมดเกมที่หลากหลายและแผนที่เฉพาะสำหรับ"แครบเกม"โดยไม่มีการเกี่ยวข้องที่มองเห็นได้ต่อซีรีส์ดังกล่าว
การพัฒนาและการตลาด.
"แครบเกม"ได้รับการสร้างขึ้นครั้งแรกภายในสองสัปดาห์เพื่อตอบสนองต่อความนิยมของละครเรื่อง"สควิดเกม เล่นลุ้นตาย" และได้รับการตั้งชื่อเช่นนี้เพื่อหลีกเลี่ยงจดหมายคำสั่งงดเว้นการกระทำจากเน็ตฟลิกซ์ กระทั่งเมื่อวันที่ 29 ตุลาคม ค.ศ. 2021 "แครบเกม"ได้รับการเผยแพร่ในสตีมสำหรับไมโครซอฟท์ วินโดวส์ เกมดังกล่าวได้รับการเผยแพร่ใน Itch.io สำหรับแมคโอเอสและลินุกซ์ เนื่องจากดานีไม่แน่ใจในความเสถียรเนื่องจากไม่สามารถทดสอบได้ โดยกล่าวว่าฉบับได้รับการเปิดตัวในภายหลังทางสตีมเมื่อวันที่ 16 พฤศจิกายน นับตั้งแต่เปิดตัว "แครบเกม"ได้รับการอัปเดตเนื้อหาซึ่งประกอบด้วยแผนที่ใหม่, เกมมากขึ้น และการปรับแต่งที่ดีขึ้นสำหรับคอมพิวเตอร์หรือความเร็วอินเทอร์เน็ตที่ช้าลง
การตอบรับ.
"แครบเกม"ได้รับการตอบรับเชิงบวกจากการเปิดตัวครั้งแรก โดยมีผู้เล่นติดอันดับสูงสุดตลอดกาลกว่า 56,000 คนในสตีม และผู้ชมกว่า 211,000 คนในทวิตช์ ตลอดจนเกมดังกล่าวยังได้รับการเปิดเผยอย่างรวดเร็วในยูทูบ
เมื่อวันที่ 2 พฤศจิกายน ค.ศ. 2021 เอกซ์คิวซี ซึ่งเป็นสตรีมเมอร์ทวิตช์ ได้ประสบกับการโจมตีโดยปฏิเสธการให้บริการแบบกระจายขณะเล่น"แครบเกม" ทำให้เขาต้องตัดการเชื่อมต่อจากอินเทอร์เน็ต สตรีมเมอร์ทวิตช์หลายคนยังประสบกับการโจมตีโดยปฏิเสธการให้บริการแบบกระจาย เช่น โซดาพอปปิน และนิก พอลอม ปัญหาดังกล่าวได้รับการยืนยันโดยดานี ผู้เป็นนักพัฒนา ว่าเกิดจากเครือข่ายที่เกมกำลังทำงานอยู่ ซึ่งทำให้เลขที่อยู่ไอพีของผู้เล่นเป็นแบบสาธารณะ เขาเรียกร้องให้ผู้เล่นไม่เข้าร่วมล็อบบีสาธารณะใด ๆ เพื่อป้องกันการโจมตีโดยปฏิเสธการให้บริการแบบกระจาย กระทั่งปัญหานี้ได้รับการแก้ไขแล้ว
วัดผาลาด (จังหวัดเชียงใหม่)

วัดผาลาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสุเทพ อำเภอเมืองเชียงใหม่ จังหวัดเชียงใหม่ 
ชื่อของวัดผาลาด มาจากคำว่า "ผะเลิด" เพราะคนที่ดินตามช้างมาตามลำธารน้ำตก แล้วเกิดลื่นหกล้มกันหลายคน บ้างก็ว่าช้างก็ลื่นเหมือนกัน เมื่อตั้งวัดจึงตั้งชื่อตามน้ำตก
ชื่อของวัดปรากฏหลักฐานในเอกสารตำนานและพงศาวดาร มีประวัติศาสตร์ร่วมกับพระธาตุดอยสุเทพ มีการบันทึกไว้ว่าในสมัยพระเจ้ากือนา พระองค์ได้นำพระบรมสารีริกธาตุที่พระมหาสุมนเถระนำมาจากสุโขทัยอัญเชิญประทับบนหลังช้างเพื่อนำไปประดิษฐาน ณ ดอยสุเทพ ในครั้งพระองค์ทรงแวะพักที่บริเวณผาลาด เดิมเป็นวัดร้างกระทรวงศึกษาธิการประกาศยกเลิกเป็นวัดมีพระสงฆ์ เมื่อ 2 มีนาคม พ.ศ. 2524 ได้รับการบูรณะปฏิสังขรณ์ ฟื้นฟูขึ้นมาใหม่ ให้มีสถานภาพเป็นวัดและสถานที่ปฏิบัติธรรม 
อาคารเสนาสนะที่สำคัญ ได้แก่ เจดีย์เป็นศิลปะพม่าสมัยครูบาศรีวิชัย วิหารสร้างขึ้นในสมัยครูบาศรีวิชัยโดยช่างชาวพม่า ฐานโบราณสถาน (โบสถ์) (วิหารพระเจ้ากือนา) อยู่ทางด้านทิศตะวันออกเฉียงใต้ของเจดีย์ ปูชนียวัตถุที่สำคัญ ได้แก่ พระพุทธรูปเป็นศิลปะพม่า วัดยังมีบ่อน้ำที่มีการสร้างทับซ้อนกันหลายยุคหลายสมัย และศาลาเก่า
วัดแม่ริม

วัดแม่ริม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลริมใต้ อำเภอแม่ริม จังหวัดเชียงใหม่
วัดแม่ริมเดิมชื่อ วัดศิริมงคล สร้างเมื่อ พ.ศ. 2448 โดยชาวไทยใหญ่และต่องสู่ ที่เข้ามาค้าขายและตั้งบ้านเรือนช่วยกันสร้างวัดขึ้น เดิมชาวบ้านเรียกว่า วัดข่วงเปา หรือ วัดพม่าเหนือ พระสงฆ์ที่มาจำพรรษาในสมัยก่อน ส่วนใหญ่เป็นพระพม่า ต่อมาพวกต่องสู่ได้แยกไปสร้างวัดอีกแห่งหนึ่ง คือ วัดพม่าใต้ (วัดอรุณนิวาสในปัจจุบัน) วัดได้รับวิสุงคามสีมาเมื่อวันที่ 5 กันยายน พ.ศ. 2466 เมื่อ พ.ศ. 2486 ได้เปลี่ยนชื่อวัดจาก "วัดข่วงเปา" เป็น "วัดศิริมงคล" ตามนโยบายรัฐนิยม พระอุบาลีคุณุปมาจารย์ ซึ่งเป็นเจ้าคณะตรวจการภาคในสมัยนั้น ได้เปลี่ยนชื่อ "วัดศิริมงคล" มาเป็น "วัดแม่ริม" ตั้งแต่นั้นเป็นต้นมา
อาคารเสนาสนะ เป็นอาคารเป็นศิลปกรรมแบบพม่า ศาลาการเปรียญทรงไทย
ที่ราบเซ็นได

ที่ราบเซ็นได  เป็นที่ราบในจังหวัดมิยางิ ประเทศญี่ปุ่น ที่ราบทอดยาวไปทางอ่าวเซ็นไดและเป็นที่ราบที่มีขนาดใหญ่ที่สุดในจังหวัดมิยางิ 
เค้าโครง.
ที่ราบเซ็นไดทางทิศตะวันออกติดกับอ่าวเซ็นได ทางทิศใต้ติดกับที่ราบสูงอาบูคุมะ ทางทิศตะวันตกติดกับเทือกเขาโออุ และทางทิศตะวันออกเฉียงเหนือติดกับเทือกเขาคิตากามิ ที่ราบเซ็นไดตั้งอยู่บริเวณเนินเขามัตสึชิมะในตอนกลางของจังหวัดมิยางิ มีที่ราบเซ็มโบกุทางทิศเหนือและที่ราบเซ็นนันทางทิศใต้ ที่ราบเซ็นไดเป็นที่ราบที่ใหญ่ที่สุดในภูมิภาคโทโฮกุ
โจนาธาน เบลีย์

โจนาธาน สจวร์ต เบลีย์ (25 เมษายน ค.ศ.1988) เป็นนักแสดงชาวอังกฤษ ในปี 2019 เบลีย์ได้รับรางวัล Laurence Olivier Award ในสาขา Best Actor in a Supporting Role in a Musical ในบทบาท Jamie ในละครเวทีเรื่อง "Company" ในส่วนของผลงานละครโทรทัศน์นั้นเบลีย์ได้มีโอกาสแสดงเรื่อง "Broadchurch" ทางช่อง ITV, "Leonardo " ทางช่อง CBBC, "W1A" ทางช่อง BBC Two, "Campus" ทางช่อง Channel 4 และ ทางเน็ตฟลิกซ์
ชีวิตในช่วงต้น.
เบลีย์เป็นลูกคนสุดท้องในบรรดาพี่น้องทั้ง 4 คนโดยเบลีย์เกิดและเติบโตที่เมืองเบนสัน มณฑลออกซฟอร์ดเชอร์
เบลีย์ได้ตัดสินใจจะเป็นนักแสดงเมื่อตอนอายุ 5 ปีหลังจากที่เขาได้มีโอกาสเข้าชมละครเวทีเรื่อง "Oliver!" ในเวลาต่อมาเขาได้เริ่มเข้าสู่ชมรมนักเต้นในเมือง Henley-on-Thames และเริ่มเข้ารับการคัดเลือกในละครเวทีเรื่อง A Christmas Carol ซึ่งผลิตโดย Royal Shakespeare Company ซึ่งจัดขึ้นที่ Barbican Theatre ณ กรุงลอนดอนเมื่อเขาอายุ 7 ปี
เขาได้จบการศึกษาในระดับประถมจากโรงเรียน Benson C of E Primary School ก่อนที่จะจบการศึกษาในระดับมัธยม Magdalen College School ใน เมืองออกซ์ฟอร์ด ซึ่งเขาได้ตัดสินใจจะไม่เข้าโรงเรียนการแสดงแต่เลือกที่จะเรียนต่อในระดับปริญญาตรีและจบการศึกษาในระดับอุดมศึกษาจากมหาวิทยาลัย Open University
งานด้านการแสดง.
ภาพยนตร์และละครโทรทัศน์.
ในปี 2011 เบลีย์ได้รับเลือกให้เล่นบท Leonardo da Vinci ในซีรีส์เรื่อง "Leonardo" ทางช่อง BBC และได้มีโอกาสเล่นซีรีส์แนวตลกเรื่อง "Me and Mrs. Jones" ทางช่อง BBC ในปี 2012
ในปี 2014 เขาได้ปรากฏตัวในเรื่อง "Doctor Who" ซีซันที่ 8 ในตอน "Time Heist" นอกจากนี้เขายังได้รับบทเป็น Olly Stevens ในเรื่อง "Broadchurch" ทางช่อง ITV ทั้งนี้เขายังรับบทเป็น Jack Patterson ในซีรีส์แนวตลกเรื่อง "W1A" ทางช่อง BBC Two ซึ่งเขาได้แสดงไปทั้งหมด 3 ซีซัน เบลีย์ยังได้มีโอกาสรับบทหลักในซีรีส์เรื่อง "Crashing" และบทรับเชิญในเรื่อง "Chewing Gum"
ในปี 2019 เขาได้รับเลือกให้เล่นในซีรีส์เน็ตฟลิกซ์เรื่อง "" ในบทบาท the Viscount Anthony Bridgerton ซึ่งมีทั้งหมด 2 ซีซัน
ละครเวที.
เบลีย์ได้มีโอกาสถูกเสนอชื่อเข้าชิงในรางวัล "Evening Standard" Theatre Awards ประจำปี 2012 ในสาขา Outstanding Newcomer จากผลงานการแสดงในเรื่อง " South Downs" เขาได้มีโอกาสเล่นในบทบาท Tim Price ในละครเวทีเรื่อง"American Psycho" ซึ่งเขาได้แสดงร่วมกับแมต สมิธ ในโรงละคร Almeida Theatre ณ กรุงลอนดอน ในปี 2013
ในปี 2017 เบลีย์ได้มีโอกาสแสดงร่วมกับ เอียน แม็กเคลเลน, Sinéad Cusack และ Dervla Kirwan ในละครเวทีเรื่อง "King Lear" ซึ่งแสดง ณ โรงละคร Chichester Festival Theatre ในปี 2018 เขาได้รับเลือกให้เล่นบท Jamie ในละครเวทีเรื่อง "Company" ซึ่งแสดงในโรงละคร West End theatre จากบทดังกล่าวเขาได้รับรางวัล Laurence Olivier Awards ประจำปี 2019 ในสาขา Best Actor in a Supporting Role in a Musical
ในปี 2021 ได้มีประกาศออกมาว่าเบลีย์ กับ Taron Egerton จะเล่นละครเวทีเรื่อง "Cock" ซึ่งกำกับโดย Mike Bartlett ซึ่งจะแสดง ณ โรงละคร Ambassadors Theatre ณ กรุงลอนดอน ปี 2022
ชีวิตส่วนตัว.
เบลีย์ได้ออกมาเปิดเผยว่าเขาเป็นเกย์
ฮิจิ

ฮิจิ  เป็นเมืองที่ตั้งอยู่ในอำเภอฮายามิ จังหวัดโออิตะ ประเทศญี่ปุ่น ณ เดือนมีนาคม 2017 เมืองนี้มีประชากรประมาณ 28,524 คน มีความหนาแน่นของประชากร 390 คนต่อตารางกิโลเมตร และมีพื้นที่ทั้งหมด 73.32 ตารางกิโลเมตร
ภูมิศาสตร์.
ฮิจิตั้งอยู่ทางส่วนตะวันออกของจังหวัดโออิตะ และติดกับอ่าวเบ็ปปุ
คามิโงริ

คามิโงริ  เป็นเมืองที่ตั้งอยู่ในอำเภออาโก จังหวัดเฮียวโงะ ประเทศญี่ปุ่น
ณ เดือนพฤษภาคม 2017 เมืองนี้มีประชากรประมาณ 15,448 คน มีความหนาแน่นของประชากร 100 คนต่อตารางกิโลเมตร และมีพื้นที่ทั้งหมด 150.28 ตารางกิโลเมตร
สวนสัตว์เปิดเซี่ยงไฮ้

สวนสัตว์เปิดเซี่ยงไฮ้, เซี่ยงไฮ้ซาฟารีปาร์ค หรือ อุทยานสัตว์ป่าเซี่ยงไฮ้  เป็นสวนสัตว์เปิดหรืออุทยานสัตว์ป่าระดับชาติแห่งแรกของประเทศจีนที่ร่วมกันสร้างโดยรัฐบาลท้องถิ่นนครเซี่ยงไฮ้ และสำนักบริหารป่าไม้แห่งประเทศจีน สวนสัตว์เปิดเซี่ยงไฮ้เป็นสวนสัตว์เที่ผสมผสานการอนุรักษ์เพาะพันธุ์สัตว์ป่า โดยการแสดงนิทรรศการ การผสมพันธุ์และการคุ้มครอง และการศึกษาด้านวิทยาศาสตร์และการพักผ่อน ตั้งอยู่ที่ เลขที่ 178 ถนนหนานลิ่ว ซวนเฉียว เขตผู่ตง ประมาณ 35 กิโลเมตรจากใจกลางเมือง
ประวัติ.
สวนสัตว์เปิดเซี่ยงไฮ้ ลงทุนด้วยงบประมาณ 300 ล้านหยวน และเปิดให้เข้าชมอย่างเป็นทางการเมื่อวันที่ 18 พฤศจิกายน 2538 จัดเป็นสถานที่ท่องเที่ยวระดับ AAAA ชุดแรกในประเทศจีน
เมื่อวันที่ 8 พฤษภาคม 2550 สวนสัตว์เปิดเซี่ยงไฮ้ได้รับการอนุมัติอย่างเป็นทางการจากสำนักงานการท่องเที่ยวแห่งชาติให้เป็นสถานที่ท่องเที่ยวระดับ AAAAA (5A)
เมื่อวันที่ 8 สิงหาคม 2562 สวนสัตว์เปิดเซี่ยงไฮ้ได้เปิดตัวโครงการไนต์ซาฟารีเป็นแห่งแรกของจีน และในเดือนกันยายน 2020 สวนสัตว์เปิดเซี่ยงไฮ้และพิพิธภัณฑ์วิทยาศาสตร์และเทคโนโลยีเซี่ยงไฮ้ได้รับการติดตั้งเครื่อง AED ชุดปฐมพยาบาล และอุปกรณ์อื่น ๆ 
เมื่อวันที่ 1 มิถุนายน 2562 อุทยานสัตว์ป่าเซี่ยงไฮ้ได้จัดพิธีตั้งชื่อโดยประกาศว่าลูกแพนด้ายักษ์อายุ 10 เดือนได้รับการตั้งชื่ออย่างเป็นทางการว่า "ฉีฉี" 
เมื่อวันที่ 17 ตุลาคม 2563 พนักงานของสวนสัตว์เปิดเซี่ยงไฮ้ ถูกหมีกลุ่มหนึ่งกัดตายบริเวณทางเข้ารถ ตั้งแต่นั้นมาบริเวณทางเข้ารถถูกปิดแบบไม่มีกำหนด
โซน.
สวนสัตว์เปิดเซี่ยงไฮ้ดูแลรวบรวมสัตว์ป่าและสัตว์หายากกว่า 200 ชนิดจากทั่วโลก มากกว่า 10,000 ตัว ได้แก่ ยีราฟ, ม้าลาย, แอนทิโลป และแรดขาว ตลอดจนสัตว์คุ้มครองชั้นหนึ่งของจีน เช่น แพนด้ายักษ์, ลิงจมูกเชิดสีทอง, ทาคิน ฯลฯ 
บริเวณทางเข้ารถ.
เป็นที่จัดแสดงสัตว์ต่างถิ่น นักท่องเที่ยวสามารถเลือกใช้รถเยี่ยมชมการจัดแสดงม้าลาย แอนทีโลป วิลเดอบีสต์ แรด เสือชีตาห์ เสือโคร่งไซบีเรีย สิงโตแอฟริกา หมี หมาป่า ฯลฯ โดยให้บริการฟรีจากรถโดยสารแบบปิดเพื่อเยี่ยมชมธรรมดา หรือจะเลือกรถให้อาหารแบบเปิดและเสียค่าบริการเข้าชม
เขตทางเท้า.
นักท่องเที่ยวสามารถชมแพนด้ายักษ์ ช้างแอฟริกา ช้างเอเชีย ยีราฟ ชิมแปนซี ชะนี ลีเมอร์ นกฟลามิงโก นกกระเรียนหงอน ฯลฯ 
การแสดง.
โดยสัตว์ขนาดเล็กที่ใช้ต้อนรับ และขบวนพาเหรด การแสดงสิงโตทะเล ลานแสดงขนาดใหญ่ การแข่งสุนัขและม้า ละครสัตว์จากรัสเซีย
การขนส่ง.
โดยรถไฟฟ้าสาย 16 ที่สถานีสวนสัตว์เปิดเซี่ยงไฮ้ (เหย่เชิงต้งอู้หยวนจั้น) ซึ่งห่างประมาณ 2 กิโลเมตรจากทางเข้าหลักของสวนสัตว์
โจเกินเชอกยาพักปา

โจเกินเชอกยาพักปา (ทิเบต: འགྲོ་མགོན་ཆོས་རྒྱལ་འཕགས་པ་, ไวลี: "ʼgro mgon chos rgyal ʼphags pa", พินอินทิเบต: "zhogön qögyä pagba", 6 มีนาคม 1235 - 22 พฤศจิกายน 1280) หรือ พักปา เป็นพระทิเบตในนิกายซากยา และเป็นผู้ปกครองทิเบตภายใต้อำนาจของจักรวรรดิมองโกล โดยได้รับการแต่งตั้งจากกุบไล ข่าน จักรพรรดิองค์แรกแห่งราชวงศ์หยวน ชื่อในภาษาจีนมักเขียนว่า ปาซือปา (八思巴)
พักปาเป็นผู้ที่คิดประดิษฐ์อักษรพักปาขึ้นมาตามคำสั่งของกุบไลข่านโดยดัดแปลงจากอักษรทิเบต เพื่อใช้เขียนภาษามองโกเลียในแนวตั้ง และอักษรนี้ได้ถูกใช้จนตลอดช่วงยุคราชวงศ์หยวน
ออซแลนด์ ดินแดนต้องความสุข

ออซแลนด์ ดินแดนต้องความสุข (; โรมาจิ: "Ozurando Egao no Mahō Oshiemasu"; #เปลี่ยนทาง) เป็นภาพยนตร์ญี่ปุ่นในปี ค.ศ. 2018 ที่สร้างมาจากมังงะโดยโคโมริ โยอิจิ กำกับโดย ฮาตาโนะ ทากาฟูมิ นำแสดงโดย ฮารุ และ ฮิเดโตชิ นิชิจิมะ โดยสวนสนุกในอาราโอะ จังหวัดคูมาโมโตะ เป็นสถานที่ถ่ายทำหลักของภาพยนตร์เรื่องนี้
เรื่องย่อ.
พนักงานกลุ่มบริษัทโรงแรม คูรูมิ นามิฮิโระ (ฮารุ) ในกรุงโตเกียว ถูกสั่งย้ายมาอยู่แผนกวางแผนของสวนสนุก "กรีนแลนด์" ในจังหวัดคูมาโมโตะ เมื่อมาถึงเธอได้พบกับ โยชิโกะ โอซูกะ (ฮิเดโตชิ นิชิจิมะ) หนึ่งในพนักงานที่ได้รับการเรียกขานว่าเป็นพ่อมดเพราะเขาสามารถช่วยพยุงธุรกิจสวนสนุกนี้ไว้ได้ นามิฮิโระได้รับหน้าที่ทำความสะอาดโดยโอซูกะแม้ว่าตำแหน่งของเธอคือผู้วางแผน นามิฮิโระไม่พอใจแต่เธอก็ค่อย ๆ ปรับตัวเข้ากับพนักงานคนอื่น ๆ ได้และรับรู้ได้ถึงหน้าที่ที่แท้จริงของเธอ เมื่อทุกอย่างดูเข้าที่เข้าทางแล้วนามิฮิโระเห็นใบลาออกของโอซูกะจึงวางแผนที่จะสร้างความทรงจำที่ดีให้แก่เขา
โจนาธาน เบนเนตต์

โจนาธาน เดวิด เบนเนตต์ (เกิด 10 มิถุนายน พ.ศ. 2524) เป็นนักแสดงและพิธีกรชาวอเมริกัน เขาเป็นที่รู้จักจากบทบาท แอรอน เซมวลส์ ในภาพยนตร์เรื่อง "มีนเกิลส์ ก๊วนสาวซ่าส์วีนซะไม่มี" ในปี 2004 นอกจากนี้เบนเนตต์ยังเป็นที่รู้จักจากบทบาท Bud McNulty ในภาพยนตร์เรื่อง "ชีพเปอร์บายเดอะดอเซิน 2" (2005), Van Wilder ในภาพยนตร์เรื่อง "" (2009) , Casey Gant ในซีรีส์เรื่อง "เวโรนิก้า มาร์ส" ทางช่อง UPN เขายังเป็นพิธีกรในรายการ "ฮัลโลวีนวอร์ส" และ "เค้กวอร์ส" ทางช่อง Food Network
ชีวิตในช่วงต้น.
เบนเบตต์เกิดที่และเติบโตที่โอไฮโอ เขาได้เข้ารับการศึกษาในระดับประถมจากโรงเรียน Eagle Point Elementary School ในเมืองรอสส์ฟอร์ด และจบการศึกษาในระดับมัธยมจากโรงเรียน Rossford High School ในปี 1999ก่อนจะจบการศึกษาในระดับอุดมศึกษาที่มหาวิทยาลัย Otterbein University
ชีวิตการทำงาน.
หลังจากที่เบนเนตต์ได้ย้ายไปอยู่นิวยอร์กเขาได้รับโอกาสในการแสดงละครเวทีเรื่อง "All My Children" ในบทบาท JR Chandler ซึ่งผลิตโดย ABC ในระหว่างปี 2001 ถึง 2002 หลังจากนั้นเขาก็ได้ปรากฏตัวในซีรีส์ทางโทรทัศน์อยู่หลายเรื่อง อาทิ "Law & Order: Special Victims Unit", "Smallville" และ "Veronica Mars"
ต่อมาในปี 2004 เขาได้มีโอกาสแสดงภาพยนตร์เรื่อง "มีนเกิลส์ ก๊วนสาวซ่าส์วีนซะไม่มี"ในบทบาท แอรอน เซมวลส์ ซึ่งเขาก็ได้มีโอกาสร่วมเล่นกับลินด์ซีย์ โลแฮน หลังจากนั้นในปี2005 เขาก็ได้เล่นภาพยนตร์เรื่อง "Cheaper by the Dozen 2" และ "Lovewrecked" ในปี 2007 เบนเนตต์ยังได้มีโอกาสเล่นในบท Bo Duck ในซีรีส์เรื่อง "The Dukes of Hazzard: The Beginning" ในปี 2009 เขาได้มีโอกาสเล่นภาพยนตร์เรื่อง "Van Wilder: Freshman Year" และยังปรากฏตัวในภาพยนตร์เรื่อง "Elevator Girl"
ในวันที่ 4 กันยายน 2014 เบนเนตต์ได้เป็นหนึ่งในผู้เข้าแข่งขันในรายการ Dancing with the Stars ซีซันที่ 19 โดยคู่เต้นของเขาก็คือ Allison Holker ซึ่งเขาก็ถูกคัดออกในสัปดาห์ที่ 6 และอยู่ในลำดับที่ 9 ของการแข่งขัน
ตั้งแต่ปี 2015 ถึง 2017 เขาได้เป็นพิธีกรทางช่อง Food Network ในรายการ"Cake Wars" ในปี 2016 เขาได้แสดงในซีรีส์เรื่อง Hit the Floor ในบทบาทผู้จัดการนักกีฬาที่เป็นเกย์ ต่อมาในปี 2018 เขาได้ออกหนังสือทำอาหารร่วมกับ Nikki Martin โดยใช้ชื่อหนังสือว่า "The Burn CookBook" และในวันที่ 13 มกราคม ปี 2019 เขาก็ได้เป็นหนึ่งในผู้เข้าแข่งขันในรายการ "Celebrity Big Brother" ซีซัน 2
ชีวิตส่วนตัว.
เบนเนตต์ได้ออกมาเปิดเผยว่าเขาเป็นเกย์ และได้คบกับเจมส์ วอห์น พิธีกรชาวอเมริกัน ในวันที่ 30 พฤศจิกายน 2020 เบนเนตต์ได้ออกมายืนยันว่าเขากับแฟนหนุ่มได้ทำการหมั้นกันระหว่างการถ่ายทำภาพยนตร์เรื่อง "The Christmas House" ในปี 2021 เบนเนตต์และวอห์นถือเป็นคู่รักชายรักร่วมเพศคู่แรกที่ได้มีโอกาสขึ้นปกนิตยสาร "The Knot" และในเดือนมีนาคม ปี2022 เบนเนตต์และวอห์นก็ได้จัดพิธีสมรสในประเทศเม็กซิโก
สวนสัตว์เซี่ยงไฮ้

สวนสัตว์เซี่ยงไฮ้  เป็นสวนสัตว์หลักในเซี่ยงไฮ้ ภายใต้บริหารงานในเขตฉางหนิง สวนสัตว์นี้ตั้งอยู่ใกล้กับสำนักงานเขตหงเฉียว เดิมชื่อ "สวนซีเจียว" (หรือ "สวนสาธารณะชานเมืองตะวันตก")  ซึ่งยังคงเป็นชื่อสามัญในท้องถิ่นที่ใช้สำหรับสวนสัตว์นี้
ประวัติ.
ที่ตั้งของสวนสัตว์เซี่ยงไฮ้ในปัจจุบัน ได้รับการพัฒนาขึ้นครั้งแรกในฐานะคอกม้าใน พ.ศ. 2433 ต่อมาใน พ.ศ. 2457 สมาคมหอการค้าได้ซื้อไป และใน พ.ศ. 2459 ได้มีการดัดแปลงเป็นสนามกอล์ฟหุ่งเจา (Hung-Jao Golf Club; หุ่งเจาเป็นชื่อสำเนียงเซี่ยงไฮ้ของ "หงเฉียว") เป็นสโมสรกอล์ฟ (สนามกอล์ฟ) ที่ใหญ่ที่สุดในเซี่ยงไฮ้ เช่นเดียวกับสโมสรอื่น ๆ ที่มีเจ้าของเป็นชาวต่างชาติ ทรัพย์สินของสโมสรถูกยึดกลับมาโดยรัฐบาลใหม่ในปี 2496 หลังจากที่พรรคคอมมิวนิสต์จีนเข้ายึดครองเซี่ยงไฮ้ในปี 2492 
ในปี 2497 สนามกอล์ฟเดิมเปิดให้ประชาชนทั่วไป ในชื่อ "สวนซีเจียว" ใน พ.ศ. 2502 ได้มีการสร้างกรงสัตว์หลายชุดและขยายขนาดสวน ต่อมาใน พ.ศ. 2523 อุทยานได้เปลี่ยนชื่อเป็น "สวนสัตว์เซี่ยงไฮ้"
ปัจจุบัน.
หลังจากผ่านไปครึ่งศตวรรษของการพัฒนา สวนสัตว์เซี่ยงไฮ้ได้กลายเป็นสวนนิเวศวิทยาที่ดีที่สุดแห่งหนึ่งในเซี่ยงไฮ้ สวนสัตว์เป็นบ้านของสัตว์และจัดแสดงมากกว่า 6,000 ตัว ในจำนวนนี้มีสัตว์จีน 600 ตัว ซึ่งรวมถึง แพนด้ายักษ์ ลิงจมูกเชิดสีทอง สิงโต เสือโคร่งจีนใต้ นกหัวขวาน นกปรอดดำ นกเงือกใหญ่ และอูฐบักเตรีย สัตว์จากส่วนอื่น ๆ ของโลก ได้แก่ ชิมแปนซี, ยีราฟ, ม้าลาย, จิงโจ้, กอริลลา, ลีเมอร์, มาร์โมเซท, ลิงแมงมุม, ออริกซ์, สุนัขป่าแอฟริกา, ลิงบาบูนเหลือง, แมนดริลล์, ลิงซ์แคนาดา และหมาป่าเคราขาว สวนสัตว์มีการพัฒนาและปรับปรุงเปลือกของสัตว์อย่างต่อเนื่องเพื่อให้มีสภาพแวดล้อมที่ดีขึ้นสำหรับสัตว์และประสบการณ์ที่น่าพึงพอใจสำหรับผู้เยี่ยมชม
การออกแบบสนามกอล์ฟดั้งเดิมได้รับการอนุรักษ์ไว้โดยทั่วไป มีต้นไม้ทั้งหมด 100,000 ต้น มีเกือบ 600 สายพันธุ์ที่ปลูกในสวนสัตว์ พื้นที่สีเขียวและสนามหญ้าครอบคลุมพื้นที่ 100,000 ตารางเมตร สวนสัตว์พยายามที่จะสร้างเป็นมิตรกับสิ่งแวดล้อม สภาพแวดล้อมสำหรับสัตว์ต่าง ๆ - 'ทะเลสาบสวอน' ที่มีกอและต้นไม้ตามธรรมชาติให้ร่มเงาแก่นกกระทุง ห่าน หงส์ดำ นกกระสากลางคืน และนกอื่น ๆ เป็นตัวอย่างที่สมบูรณ์แบบของเรื่องนี้
สวนสัตว์เซี่ยงไฮ้มีพื้นที่สำหรับสันทนาการและการพักผ่อน โดยเปิดโอกาสให้ผู้มาเยี่ยมชมได้เพิ่มพูนความรู้เกี่ยวกับสัตว์ต่าง ๆ และรวมสิ่งนี้เข้ากับการวิจัยทางวิทยาศาสตร์และทางเทคนิคเพื่อช่วยให้ผู้คนเข้าใจและปกป้องสัตว์ได้ดียิ่งขึ้น นับตั้งแต่ก่อตั้งสวนสัตว์ ก็มีโฮสต์มากกว่า 150,000,000 ผู้เข้าชม
เป้าหมายของสวนสัตว์เซี่ยงไฮ้คือการให้ผู้เยี่ยมชมออกไปพร้อมกับความเข้าใจและความซาบซึ้งในสัตว์และสภาพแวดล้อมของพวกมัน
โอมาจิ (จังหวัดซางะ)

โอมาจิ  เป็นเมืองที่ตั้งอยู่ในอำเภอคิชิมะ จังหวัดซางะ ประเทศญี่ปุ่น ณ วันที่ 1 ตุลาคม 2016 เมืองนี้มีประชากรประมาณ 6,680 คน
ภูมิศาสตร์.
โอมาจิตั้งอยู่ทางตอนกลางของจังหวัดซางะ มีลักษณะภูมิประเทศเป็นที่ราบทางทิศใต้ และเป็นภูเขาทางทิศเหนือ มีแม่น้ำรกกากุไหลผ่านเป็นเส้นอาณาเขตทางทิศใต้ของเมือง ส่วนพื้นที่ภูเขาทางเหนือของเมืองประปรายไปด้วยแอ่งน้ำ
การขนส่ง.
ท่าอากาศยาน.
ท่าอากาศยานที่ใกล้ที่สุด คือ ท่าอากาศยานซางะ
เมินปา

เมินปา (ทิเบต: མོན་པ་, ไวลี: "mon pa", พินอินทิเบต: "mön ba") หรือ เหมินปา (门巴族) เป็นชนเผ่าทิเบตกลุ่มหนึ่งที่อาศัยอยู่ใน รัฐอรุณาจัลประเทศของอินเดียประมาณ 50,000 คน ในแถบเมืองญิงจีในเขตปกครองตนเองทิเบตของจีนประมาณ 25,000 คน และมีอยู่ในภูฏานด้วยประมาณ 3,000 คน
โลปา

โลปา (ทิเบต: ལྷོ་པ་, ไวลี: "lho pa", พินอินทิเบต: "lhö ba") หรือ ลั่วปา (珞巴族) เป็นชนกลุ่มน้อยกลุ่มหนึ่งที่อาศัยอยู่ภายในแถบซานหนานและญิงจีของเขตปกครองตนเองทิเบตของสาธารณรัฐประชาชนจีน และทางตะวันออกเฉียงเหนือของอินเดีย ตามประกาศของคณะกรรมการกิจการชาติพันธุ์แห่งประเทศจีน ช่วงทศวรรษ 1980 มีประชากรชาวโลปาทั้งหมดประมาณ 300,000 คนใน แต่ตอนนี้มีประมาณ 600,000 คน
ชาวโลปาที่อาศัยอยู่ในเขตปกครองตนเองทิเบตในประเทศจีนนั้นมีจำนวนแค่เล็กน้อยถืงประมาณ 2,000 คน ข้อแตกต่างต่างจากชาวทิเบตก็คือพวกเขาไม่นับถือพระพุทธศาสนาแบบทิเบต และความหมายของชื่อเผ่าโลปานั้นก็มามีความหมายว่า "คนทางใต้" ในภาษาทิเบต
อินทรีแดง (ละครโทรทัศน์)

อินทรีแดง  เป็นละครโทรทัศน์ไทยแนวแอ็คชั่น-ดราม่าออกอากาศทาง ช่อง 7HD ตั้งแต่วันที่ 2540 ถึง 2540 นำแสดงโดย เรืองศักดิ์ ลอยชูศักดิ์ เป็นตัวละครเดียวกันกับในชื่อเรื่อง, กุลณัฐ ปรียะวัฒน์ ซึ่งเป็นวีรบุรุษที่มีอุดมการณ์ ช่วยเหลือผู้อื่น ใส่หน้ากากนกอินทรีสีแดง เป็นการรีเมคเรื่องราวในอินทรีแดงขึ้นมาใหม่ (แต่เหตุการณ์ยังไม่ถึงเรื่องราวในเรื่อง อินทรีทอง) เป็นละครโทรทัศน์ไทยแนวแอ็คชั่น-ดราม่าออกอากาศทาง ช่อง 7HD ตั้งแต่วันที่ 10 ตุลาคม 2562 ถึง 28 พฤศจิกายน 2562 นำแสดงโดย อรรคพันธ์ นะมาตร์ เป็นตัวละครเดียวกันกับในชื่อเรื่อง, เมลดา สุศรี ซึ่งเป็นวีรบุรุษที่มีอุดมการณ์ ช่วยเหลือผู้อื่น ใส่หน้ากากนกอินทรีสีแดง เป็นการรีเมคเรื่องราวในอินทรีแดงขึ้นมาใหม่ (แต่เหตุการณ์ยังไม่ถึงเรื่องราวในเรื่อง อินทรีทอง)
เนื้อเรื่องย่อ.
โรม ฤทธิไกร สูญเสียพี่ชายคือ สารวัตรรัจกร ฤทธิไกร จึงพยายามหาทางทวงคืนความถูกต้อง นัยหนึ่งคือการล้างแค้นให้พี่ชายด้วย โดยโรมจะสวมหน้ากากสีแดงพรางหน้าตา และใช้ฉายาว่า อินทรีแดง เพื่อปราบปรามคนชั่ว ที่กฏหมายและเจ้าหน้าที่ปราบปรามไม่ได้ แต่หน้าฉาก โรมจะเป็นแค่นักธุรกิจเพลย์บอยธรรมดาคนหนึ่ง ต่อมาโรมต้องเข้าไปเป็นสายสืบอยู่ในกลุ่มไป่หลงในฐานะ สิงห์ ซึ่งเขาจะต้องร่วมมือกับ วาสนา เทียนประดับ ในการทำลายล้างองค์กรไป่หลง อันเป็นต้นเหตุแห่งอาชญากรรมทั้งหมดให้ได้
งานสร้าง.
ในปี 2539 ฉัตรชัย นาคสุริยะ ผู้อำนวยการสร้างของบริษัท เรด ดราม่า เอ็นเตอร์เทนเม้นต์ ได้นำเอานวนิยาย อินทรีแดง มาสร้างใหม่ โดยออกอากาศทาง ช่อง 7HD โดยได้ เอื้องอรุณ สมิตสุวรรณ เขียนบทอิงจากบทประพันธ์ของเศก ดุสิต ต่อมาในเดือนกุมภาพันธ์ 2537 มีการบวงสรวงละครเรื่องนี้ และทางค่ายเรด ดราม่า ได้ประกาศว่า บุคคลที่จะเป็น อินทรีแดง คือ เรืองศักดิ์ ลอยชูศักดิ์ และ วาสนา เทียนประดับ คือ กุลณัฐ ปรียะวัฒน์
ในปี 2561 โอลิเวอร์ บีเวอร์ ผู้อำนวยการสร้างของบริษัท ไนน์ บีเวอร์ ฟิล์ม ได้นำเอานวนิยาย อินทรีแดง มาสร้างใหม่ โดยออกอากาศทาง ช่อง 7HD โดยได้ สมภพ เวชชพิพัฒน์ เขียนบทอิงจากบทประพันธ์ของเศก ดุสิต ต่อมาในเดือนกุมภาพันธ์ 2559 มีการบวงสรวงละครเรื่องนี้ และทางค่ายไนน์ บีเวอร์ ได้ประกาศว่า บุคคลที่จะเป็น อินทรีแดง คือ อรรคพันธ์ นะมาตร์ และ วาสนา เทียนประดับ คือ เมลดา สุศรี
การคัดเลือกนักแสดง.
ฉัตรชัย นาคสุริยะ ตัดสินใจเลือกเรืองศักดิ์มารับบทเป็นอินทรีแดง ซึ่งหลังจากที่คัดเลือกแล้วจึงได้ทราบว่า เรืองศักดิ์มีวันเกิด และเดือนเกิดเดียวกันกับมิตร ชัยบัญชา เจ้าของบทอินทรีแดงต้นฉบับ
โอลิเวอร์ บีเวอร์ ตัดสินใจเลือกอรรคพันธ์มารับบทเป็นอินทรีแดง ซึ่งหลังจากที่คัดเลือกแล้วจึงได้ทราบว่า อรรคพันธ์มีวันเกิด และเดือนเกิดเดียวกันกับมิตร ชัยบัญชา เจ้าของบทอินทรีแดงต้นฉบับ
วัดไผ่ล้อม (อำเภอบางบาล)

วัดไผ่ล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสะพานไทย อำเภอบางบาล จังหวัดพระนครศรีอยุธยา มีที่ดินตั้งวัดเนื้อที่ 11 ไร่ 1 งาน 4 ตารางวา มีที่ธรณีสงฆ์จำนวน 3 แปลง เนื้อที่ 30 ไร่ 24 ตารางวา
วัดไผ่ล้อมตั้งวัดเมื่อ พ.ศ. 2275 แต่เดิมวัดมีก่อไผ่ล้อมรอบ จึงได้ชื่อว่า "วัดไผ่ล้อม" ได้รับพระราชทานวิสุงคามสีมาประมาณ พ.ศ. 2285 ต่อมาได้กลายสภาพเป็นวัดร้าง และได้การบูรณะปฏิสังขรณ์ขึ้นอีกครั้งหนึ่ง ได้รับพระราชทานวิสุงคามสีมาครั้งหลังเมื่อวันที่ 26 กรกฎาคม พ.ศ. 2547
อาคารเสนาสนะที่สำคัญ ได้แก่ อุโบสถก่ออิฐถือปูน กว้าง 6.80 เมตร ยาว 14.59 เมตร สร้างเมื่อ พ.ศ. 2471 ศาลาการเปรียญสร้างด้วยไม้และคอนกรีต กว้าง 13 เมตร ยาว 22 เมตร สร้างเมื่อ พ.ศ. 2495 หอสวดมนต์สร้างด้วยไม้และคอนกรีต กว้าง 9 เมตร ยาว 17 เมตร สร้างเมื่อ พ.ศ. 2503 กุฏิสงฆ์จำนวน 8 หลัง เป็นอาคารไม้และครึ่งตึกครึ่งไม้ ปูชนียวัตถุที่สำคัญ ได้แก่ พระประธานในอุโบสถและในวิหารมีพระพุทธรูปปั้นปางมารวิชัย และเจดีย์ 1 องค์
วัดมีเกจิอาจารย์ คือ หลวงพ่อเอียด อินทวังโส ท่านสร้างพระเครื่องและวัตถุมงคล เริ่มสร้างเป็นครั้งแรกเมื่ออายุได้ 43 ปี ล้วนแต่ได้ความนิยม อาทิ ตะกรุดโทนเนื้อเงินแหวนกำไลเงิน สีผึ้ง ผ้ายันต์ ฯลฯ
วัดปางหมู

วัดปางหมู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปางหมู อำเภอเมืองแม่ฮ่องสอน จังหวัดแม่ฮ่องสอน มีเนื้อที่ 6 ไร่ 2 งาน
วัดปางหมู หรือ วัดพระธาตุปางหมู สร้างเมื่อ พ.ศ. 2010 ได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2500 เขตวิสุงคามสีมากว้าง 40 เมตร ยาว 80 เมตร สันนิษฐานว่าวัดปางหมูสร้างมาพร้อมกับหมู่บ้าน
อาคารเสนาสนะภายในวัดมีลักษณะศิลปะแบบไทใหญ่ ตั้งแต่ซุ้มประตู ภายในวัดยังมีสถูปโบราณที่เก่าแก่ที่สร้างมานาน อุโบสถสร้างเมื่อ พ.ศ. 2500 ปูชนียวัตถุที่สำคัญ คือ พระพุทธรูปปูนปั้น (เจ้าพะล้าเหม่ป๊อก) ขนาดหน้าตัก 40 นิ้ว จารึกฐานพระซึ่งเดิมจารึกด้วยอักษรไทใหญ่ระบุว่าสร้างโดยพะล้าตะก่าก้างน้อยสุรวงศ์ เมื่อ พ.ศ. 2432 สันนิษฐานว่าคงเป็นผู้นำหมู่บ้านในช่วงนั้น ลักษณะของพระพุทธรูปได้รับอิทธพลศิลปะอังวะ นั่งขัดสมาธิเพชร พระวรกายลงรักปิดทอง จีวรเดินเส้นรักและประดับด้วยกระจกเป็นลวดลายเครือเถา 
13 พฤศจิกายน พ.ศ. 2562 ได้รับประทานพระบรมสารีริกธาตุมาจากพระสังฆราชศรีลังกา นำมาประดิษฐานเป็นการถาวร ณ วัดปางหมู
ที่ราบคันโต

ที่ราบคันโต (; โรมาจิ: "Kantō heiya") เป็นที่ราบที่มีขนาดใหญ่ที่สุดในประเทศญี่ปุ่น ตั้งอยู่ในภูมิภาคคันโตตอนกลางของเกาะฮนชู มีพื้นที่ 17,000 ตารางกิโลเมตร ครอบคลุมพื้นที่มากกว่าครึ่งหนึงของโตเกียว จังหวัดไซตามะ จังหวัดคานางาวะ จังหวัดชิบะ จังหวัดกุมมะ จังหวัดโทจิงิ และจังหวัดอิบารากิ
ภูมิศาสตร์.
ทางทิศเหนือติดกับที่ราบสูงอาบูกูมะ เทือกเขายามิโซะ เทือกเขาอาชิโอะ และแนวภูเขาไฟนาซุ ทางทิศตะวันตกติดกับเทือกเขาคันโต และทางทิศใต้ติดกับคาบสมุทรโบโซ เนินเขามิอูระ อ่าวโตเกียว และอ่าวซางามิ มีทะเลคาชิมะและหาดคูจูกูริอยู่ทางตะวันออกของที่ราบ แม่น้ำส่วนใหญ่มีต้นกำเนิดมาจากเทือกเขาทางตอนเหนือหรือทางตะวันตกก่อนที่จะไหลไปทางทิศตะวันออกหรือทางทิศตะวันออกเฉียงใต้เพื่อลงสู่มหาสมุทรแปซิฟิก อ่าวโตเกียว หรืออ่าวซางามิ ในตอนกลางของที่ราบมีแม่น้ำโทเนะไหลผ่าน ทางตอนเหนือมีแม่น้ำวาตาราเซะ แม่น้ำคินุ และทางตอนใต้มีแม่น้ำอารากาวะ แม่น้ำทามะ และแม่น้ำซางามิ ในบรรดาแม่น้ำดังกล่าว แม่น้ำโทเนะกินพื้นที่ครอบคลุมที่ราบน้ำท่วมถึงขนาดใหญ่ถึง 16,840 ตารางกิโลเมตร (6,500 ตารางไมล์) นับว่าเป็นบริเวณลุ่มน้ำที่ใหญ่ที่สุดในประเทศญี่ปุ่น
ธรณีวิทยา.
ที่ราบคันโตเกิดจากกระบวนการก่อตัวเป็นแอ่งคันโตซึ่งมีต่อเนื่องมาตั้งแต่ยุคนีโอจีน กระบวนการนี้ทำให้เกิดการตกตะกอนในใจกลางของที่ราบคันโตและทำให้เกิดการยกตัวของภูเขาโดยรอบ เป็นผลให้ตะกอนจากภูเขาโดยรอบถูกทับถมอย่างหนาแน่น (สูงถึง 3,000 เมตร) และยกตัวขึ้นต่อไปเป็นเนินเขาและที่ราบสูงหลายแห่ง แต่การสะสมของชั้นตะกอนที่อ่อนทำให้ยากต่อการค้นหารอยเลื่อนที่อาจก่อให้เกิดแผ่นดินไหวได้ (มีรอยเลื่อนลึก 3000 เมตร ด้านล่างชั้นตะกอน) ตะกอนที่ถูกพัดพาโดยแม่น้ำได้ทับถมกันเป็นที่ดินและภูมิประเทศในช่วงปลายยุคโจมงถึงยุคยาโยอิตอนต้น (3,000 ปีที่ผ่านมา)
ภูมิอากาศ.
ที่ราบคันโตมีภูมิอากาศที่อบอุ่นแบบฝั่งมหาสมุทรแปซิฟิก ฤดูหนาวมีอากาศที่หนาวเย็นและมีอากาศร้อนในฤดูร้อน มีความแตกต่างอย่างมากของอุณหภูมิระหว่างฤดูร้อนและฤดูหนาวภายในหนึ่งวัน ที่ราบคันโตมีแสงแดดค่อนข้างมากโดยเฉพาะทางตอนเหนือ เนื่องจากอิทธิพลของกระแสน้ำอุ่นที่ไหลไปตามชายฝั่งทำให้สภาพภูมิอากาศทางตอนใต้ของที่ราบนั้นอบอุ่น 
ในฤดูร้อนจะมีปริมาณฝนตกมากเนื่องจากมรสุมและพายุไต้ฝุ่น นอกจากนี้ฟ้าร้องและเมฆฝนมักก่อตัวขึ้นในพื้นที่ภูเขาทางตอนเหนือและตะวันตก ในช่วงก่อนเที่ยงและเมฆฝนเหล่านั้นจะเคลื่อนตัวไปยังที่ราบในช่วงบ่ายแก่ ๆ ซึ่งมักส่งผลให้เกิดฝนฟ้าคะนองในตอนเย็น และอุณหภูมิของที่ราบจะเย็นขึ้นเมื่อแอนไทไซโคลนที่มาจากทะเลโอค็อตสค์ได้กลายเป็นลมตะวันออกเฉียงเหนือ และลมจากยามาเสะได้เข้าพัดมา 
ในฤดูหนาวลมจากทะเลญี่ปุ่นจะถูกบังโดยเทือกเขามิคุนิจะทำให้เกิดหิมะตกตามแนวภูเขาในทางทิศเหนือ จะทำให้เหลือเพียงลมที่มีความชื้นต่ำพัดเข้ามาสู่ที่ราบ และในตลอดทั้งปีที่ราบคันโตทั้งหมด จะได้รับผลกระทบจากแสงอาทิตย์ได้ง่ายเนื่องจากท้องฟ้าโปร่ง แต่ลมที่มาจากทางเหนือนั้นจะทำให้อุณหภูมิลดลงสูงสุดก่อนพระอาทิตย์ขึ้นซึ่งอาจลดลงถึง -5 องศา ในฤดูหนาว แต่อุณหภูมิของกลางวันจะเพิ่มขึ้นมากถึง 7 ถึง 10 องศาเซลเซียส ในวันที่มีลมแห้งจากทางเหนืออุณหภูมิที่ร่างกายสัมผัสได้จะต่ำกว่าอุณหภูมิจริง
ที่ราบคันโตมักมีปริมาณไนเตรตและคลอไรด์ที่สูงมากในฤดูหนาว ซึ่งมีที่มาจากการเผาของเสียและอุตสาหกรรมในพื้นที่
วัดโพธิ์ (จังหวัดสงขลา)

วัดโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหอยโข่ง อำเภอคลองหอยโข่ง จังหวัดสงขลา ปัจจุบัน พระครูประสุตโพธิคุณ ดำรงตำแหน่งเจ้าอาวาส
วัดโพธิ์ตั้งวัดเมื่อวันที่ 5 เมษายน พ.ศ. 2320 ในสมัยตอนปลายกรุงธนบุรี โดยมีพระอธิการทองสุขริเริ่มดำเนินการ ได้รับพระราชทานวิสุงคามสีมาประมาณ พ.ศ. 2442 ได้รับพระราชทานวิสุงคามสีมาครั้งหลังเมื่อวันที่ 12 มิถุนายน พ.ศ. 2540 กรมศิลปากรได้ขึ้นทะเบียนเป็นโบราณสถานแห่งชาติ ประกาศเมื่อวันที่ 10 กันยายน พ.ศ. 2544 พื้นที่โบราณสถานประมาณ 1 ไร่ 3 งาน 88 ตารางวา
อุโบสถสร้างเมื่อประมาณ พ.ศ. 2445 มีขนาดกว้าง 8 เมตร ยาว 10 เมตร เป็นอุโบสถโถงก่ออิฐถือปูนขนาดเล็ก หันหน้าสู่ทิศตะวันตก โครงหลังคาไม้ หลังคาทรงจั่วมุงด้วยกระเบื้องดินเผา พื้นปูด้วยกระเบื้องดินเผา มีฝาผนังก่ออิฐถือปูนสูงประมาณ 1 เมตร และประดับแผ่นกระเบื้องโปร่งเนื้อเซรามิกเคลือบเขียว หน้าบันอุโบสถเรียบ
วัดพังกก

วัดพังกก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามชัย อำเภอสทิงพระ จังหวัดสงขลา
วัดพังกกตั้งวัดเมื่อ พ.ศ. 2225 โดยมีสมภารทองเป็นผู้ริเริ่มดำเนินการ ก่อนที่จะสร้างวัดขึ้นมานั้นมีพระพุทธรูป 1 องค์และเจดีย์ 1 องค์ น่าจะเป็นวัดร้างมาก่อน วัดได้รับวิสุงคามสีมาเมื่อ พ.ศ. 2230 เดิมชาวบ้านเล่าขานกันมาว่าฝั่งตรงข้ามของวัดมีวัดชื่อว่า "วัดหนัง" ทั้งสองวัด ห่างกันประมาณ 300 เมตร ภายหลังได้ยุบวัดมาสร้างเป็น "วัดพังกก" กรมศิลปากรได้ขึ้นทะเบียนเป็นโบราณสถานแห่งชาติ ประกาศเมื่อวันที่ 10 กันยายน พ.ศ. 2544
อาคารเสนาสนะที่สำคัญ ได้แก่ อุโบสถก่ออิฐถือปูน โครงสร้างของหลังคาเป็นเครื่องไม้มุงกระเบื้องดินเผา บริเวณพื้นปูด้วยกระเบื้องดินเผาผนังด้านหลังก่ออิฐถือปูนปิดทึบ ส่วนด้านข้างทั้งสองด้านก่ออิฐถือปูนปิดทึบประมาณครึ่งหนึ่งของตัวอุโบสถ ภายในประดิษฐานพระพุทธรูปประทับนั่ง รูปแบบศิลปกรรมแสดงถึงศิลปกรรมท้องถิ่น ปูชนียวัตถุที่สำคัญ ได้แก่ พระพุทธรูปศิลาแลง พระเพลากว้าง 30 เซนติเมตร สูง 40 เซนติเมตร สมัยกรุงศรีอยุธยา ชาวบ้านเรียกกันว่า "หลวงพ่อเดิม"
ฉัตรเลิศ พงษ์ไชยกุล

ศาสตราจารย์ นพ.ฉัตรเลิศ พงษ์ไชยกุล (เกิด 25 มิถุนายน พ.ศ. 2511) เป็นแพทย์ผู้เชี่ยวชาญด้านอายุรกรรมของโรงพยาบาลศรีนคริทร์ จังหวัดขอนแก่น และยังเป็นอาจารย์สอนแพทย์ในมหาวิทยาลัยขอนแก่น ผลงานที่เด่นของฉัตรเลิศคือการคิดค้นเครื่องชั่งอิเล็กทรอนิกส์แบบที่ใช้ระบบหน่วยประมวลผลคำนวณปริมาณไขมันในร่างกาย และได้ทำการจดอนุสิทธิบัตรเป็นที่เรียบร้อย ภาวะฉุกเฉินระบบต่อมไร้ท่อ ทำให้ฉัตรเลิศได้ขึ้นบัญชีรายชื่อผู้ทรงคุณวุฒิเพื่อทำหน้าที่ประเมินผลงานวิชาการ จริยธรรมและจรรยาบรรณทางวิชาการ จากกองส่งเสริมและพัฒนาทุนทางปัญญา ฉัตรเลิศได้เขียนหนังสือตำราเรียนต่าง ๆ และหนังสือเกี่ยวกับด้านอายุรกรรม เช่น โรคเบาหวานและความผิดปกติที่เกี่ยวข้อง นอกจากนั้นฉัตรเลิศยังได้รับรางวัลนักวิจัยดีเด่นที่มีผลงานวิจัยที่เป็นประโยชน์ต่อวงวิชาการ จากคณะแพทย์ศาสตร์มหาวิทยาลัยขอนแก่น